Početna/KATEDRA/Uskršnji bazar štićenika Doma za decu i omladinu\nSana Life 12. aprila 2017.\tKATEDRA, MANIFESTACIJE, TRADICIJA, ZLATNE RUKE Ostavite komentar\nNa tradicionalnom Uskršnjem vašaru proizvoda koje su napravila deca ometena u razvoju, svoje rukotvorine danas je izložilo 29 dece koja koriste usluge dnevnog boravka i pomoći u kući u okviru Centra za decu i omladinu. Ovaj centar radi pri Centru za socijalni rad opština Vlasotince i Crna Trava .\n“Resorno ministarstvo je za usluge socijalne zaštite u 2017.godini za naše dve opštine izdvojilo šest miliona dinara, što je za 70 posto više u odnosu na 2016.godinu kada je opredeljeno tri i po miliona, rekao je ovom priliko direktor Centra za socijalni rad Momčilo Ignjatović.\nSav prihod sa današnjeg vašara ide u humanitarne svrhe i usmeren je na unapređenje kvaliteta života dece ometene u razvoju. Prema rečima organizatora, planiran je odlazak dece u manastir Lipovac, kao i letnji izlet u akva park u Sokobanji.\nOznakebazar Crna Trava Uskršnji Vlasotince\nPrethodni Specijalna cena karata RyanAir-a povodom proslave\nSledeći Tim “Super autobus” donosi uskršnje radosti


ВЕСТИ – Страна 171 – Фудбалски клуб Вождовац – Football Club Voždovac\nMiloše srećan rođendan!\nGeneralnom sekretaru kluba Mirković Milošu je danas rođendan, a svi zaposleni u Fudbalskom klubu Voždovac žele mu puno sreće i uspeha kako u poslovnom tako i u privatnom životu. Srećan rođendan!\nJoš jedan talentovani igrač mlađih kategorija Voždovca, Nemanja Anđelković, potpisao je trogodišnji stipendijski ugovor sa prvim timom. Nemanja je rođen 26. aprila 1997. godine u Kosovskoj Mitrovici i igra…\nOkupili se ”zmajevi”\n[vc_row][vc_column][vc_column_text] Fudbaleri Voždovca okupili su se nakon kratke pauze. Šef stručnog štaba Bratislav Živković je na prvom sastanku predočio ciljeve za narednu sezonu: – Moramo učiti na svojim greškama. Ne…\nNedeljni program aktivnosti FK Voždovac u periodu od 08.06. do 14.06.2015. godine\nPoznat je nedeljni program aktivnosti prvog tima i omladinske škole FK Voždovac za sledeću nedelju (period od ponedeljka 08.06. do 14.06.2015. godine).\n[vc_row][vc_column][vc_column_text] Još jedan talentovani igrač mlađih kategorija Voždovca, Nenad Radonjić, potpisao je trogodišnji stipendijski ugovor sa prvim timom.\nPrvi tim “pali motore” u ponedeljak\nŠef stručnog štaba Bratislav Živković zakazao je okupljanje fudbalera Voždovca za ponedeljak, 08. jun u 10 časova, na krovu šoping centra “Stadion”. Živković će zajedno sa svojim pomoćnicima Brankom Vojinovićem, Željkom…\nFOTO: D. Vuković. Pošto su deset kola pre kraja prvenstva, po odlasku Zorana Milinkovića u Partizan, uoči prolećne bitke sa OFK Beogradom, hrabro prihvatili izazov na klupi tada pretposlednjeg Voždovca,…\nGorane srećan rođendan!\nGeneralnom direktoru Goranu Grkiniću je danas rođendan, a svi zaposleni u Fudbalskom klubu Voždovac žele mu puno sreće i uspeha kako u poslovnom tako i u privatnom životu. Srećan rođendan!…\nNedeljni program aktivnosti FK Voždovac u periodu od 01.06. do 07.06.2015. godine\nPoznat je nedeljni program aktivnosti prvog tima i omladinske škole FK Voždovac za sledeću nedelju (period od ponedeljka 01.06. do 07.06.2015. godine).\nZmajevi će brusiti formu u Sloveniji\nPosle uzbudljive sezone i žestokog finiša domaćeg prvenstva fudbaleri Voždovca su na kratkom odmoru, sve do 8. juna kada je zakazana prozivka. Po daljem planu, „zmajevi” će sem treninga u…


Predstavljen novi zakon o klimatskim promenama u Skupštini Srbije - Poljoprivredne vesti | Agroklub.rs\nVujovićeva je istakla da će doprineti da se uspostavi sistem za ograničenje emisija gasova sa efektom staklene bašte, povećaće otpornost društva na negativne efekte klimatskih promena...\nMinistarka zaštite životne sredine Irena Vujović predstavila je u Skupštini Srbije Predlog zakona o klimatskim promenama, ističući da će, ukoliko ga poslanici usvoje, Srbija biti među prvim zemljama Zapadnog Balkana, koja će usvojiti ovakav akt.\nVujovićeva je istakla da će doprineti da se uspostavi sistem za ograničenje emisija gasova sa efektom staklene bašte, povećaće otpornost društva na negativne efekte klimatskih promena, a posebno pojedinih sektora poput zdravstva, vodoprivrede, šumarstva i poljoprivrede.\nPrema njenim rečima, Zakon će dati osnov za plansko prilagođavanje relevantnih sektora na izmenjene klimatske uslove, uspostaviće mehanizme za izveštavanje, i što je vrlo značajno, imaće pozitivan uticaj na privredni rast i konkurentnost, privlačenje investicija, posebno u skladu sa standardima i zahtevima EU tržišta.\n"Promena klime je problem čitave planete, ali i svakog građanina Srbije. Zato će ovaj zakon, po usvajanju, biti naš prvi korak u odlučnoj borbi protiv klimatskih promena. Naša je obaveza da sačuvamo zemlju za buduće generacije i našu decu", rekla je ministarka.\nKako smo nedavno pisali, Vlada Srbije je krajem februara usvojila Predlog zakona, koji je zatim upućen Skupštini Srbije u dalju proceduru.\nPredlog zakona predviđa donošenje Strategije niskougljeničnog razvoja Republike Srbije sa Akcionim planom u roku od dve godine, čije će važenje biti deset godina od stupanja na snagu ovog propisa.\nZakon o klimatskim promenama Irena Vujović Skupština Srbije Štetni gasovi


Žreb u ponedeljak: Evropski velikani vrebaju Partizan, čeka se Zvezda\nI. Đ. 7. decembra 2017. 08:33\nI dok navijači Crvene zvezde od ranog jutra gledaju u nebo razmišljajući da li će lepo vreme u Beogradu dodatno pomoći večeras igračima u odlučujućem meču Lige Evrope protiv Kelna, simpatizeri Partizana još pre dve nedelje te su brige prebrinuli.\nOni sada nestrpljivo čekaju 11. decembar kada će saznati s kim će se crno-beli sastati u nokaut fazi ovog takmičenja na proleće.\nRaspored „šešira“ na žrebu za šesnaestinu finala Lige Evrope biće poznat u četvrtak uveče, kada se odigra poslednje kolo po grupama, ali je donekle poznat i sada posle završetka prve faze Lige šampiona.\nDa bi bio povlašćen na žrebu u ponedeljak, Partizan za početak mora večeras da savlada Dinamo u Kijevu što je realno gotovo nemoguća misija. U Beogradu je vodio sa 2:0, na kraju je, sopstvenim kiksevima na terenu sebe odveo u poraz od 3:2.\nAko Partizan bude žreban iz „drugog šešira“ potencijalni protivnici, baš kao i Zvezdi, bili bi mu: Viljareal, Milan, Arsenal, Salcburg, Lacio, CSKA Moskva, Atletiko Madrid, Lajpcig, Sporting.\nPriznaćete – nije naivno.\nFK Crvena ZvezdaFK PartizanLiga Evrope


Traže da im MA vrati 107 miliona EUR | MINA\nNaslovnica MINA Business Traže da im MA vrati 107 miliona EUR\nTraže da im MA vrati 107 miliona EUR\nPodgorica, (MINA-BUSINESS) – Ministarstva kapitalnih investicija i finansija tužila su Privrednom sudu Montenegro Airlines (MA) u stečaju, jer im stečajni upravnik Saša Zejak nije priznao 107 miliona EUR potraživanja, saznaje Pobjeda.\nOni u parnici traže da im se prizna 93,3 miliona EUR glavnog duga, koliko je isplaćeno MA kroz državnu pomoć, kao i 13,8 miliona EUR po osnovu zatezne kamate, koju je obračunala Centralna banka (CBCG).\nZejak je ova potraživanja prethodno odbacio kao neosnovana.\nU tužbi, koju potpisuje zamjenica zaštitnika imovinsko-pravnih interesa Crne Gore, Milanka Rakočević, se navodi da Ministarstvo finansija potražuje od MA u stečaju 22,2 miliona EUR po osnovu državne pomoći iz 2013. godine 3,7 miliona, 2014. godine 1,6 miliona, 2015. godine 3,6 miliona, 2017. godine 6,9 miliona i 2019. godine 6,6 miliona.\n“U maju 2017. godine Vlada je platila 2,29 miliona EUR duga MA prema Hipotekarnoj banci, a kompanija se obavezala da će novac vratiti državnom trezoru u najviše 24 rate, počev od 1. septembra 2017. Vlada je 11. oktobra 2017. uplatila na račun MA još 4,29 miliona EUR”, precizira se u tužbi u koju je Pobjeda imala uvid.\nZa 2019. godinu navode da se 2,82 miliona odnose na pozajmicu od 1. jula, sa rokom otplate od 36 mjeseci i grejs periodom od godinu.\nPod istim uslovima MA je odobreno 3,8 miliona EUR u oktobru iste godine, od čega je 2,6 miliona isplaćeno 1. novembra 2019, a 1,2 miliona šest dana kasnije.\nMinistarstvu kapitalnih investicija od MA potražuje 61,6 miliona EUR po osnovu državne pomoći iz 2017, 2018, 2019. i prošle godine.\nU tužbi se navodi da je državna pomoć u 2017. iznosila 5,2 miliona EUR, u 2018. 7,26 miliona, u 2019. 5,5 miliona, a u prošloj godini 43,6 miliona EUR.\n“Po osnovu Zakona o ulaganju u konsolidaciju i razvoj MA, kompaniji je 25. avgusta prošle godine iz budžetske rezerve uplaćeno 25 miliona EUR. MA je 25. maja prošle godine uplaćeno 501,64 hiljade EUR, a 18. juna 79,06 hiljada EUR”, navodi se u tužbi.\nU tužbi se ukazuje da je Agencija za zaštitu konkurencije (AZK) u aprilu ove godine naložila Ministarstvu kapitalnih investicija da bez odlaganja preuzme sve radnje i naplati 12,76 miliona državne pomoći date MA u 2018. i 2019, jer ta davanja nijesu bila usklađena sa zakonom.\nRješenjem Agencije iz maja, AZK je naložila da se vrati 43,6 miliona EUR, zbog neusklađenosti Zakona o ulaganju u konsolidaciju i razvoj MA sa Zakonom o državnoj pomoći.\nU odgovoru na tužbu, koji su sačinili advokati stečajne uprave Mihailo Bojović i Filip J. Jovović, navodi se da država nema pravo da potražuje državnu pomo, jer je suština postojanja tog instituta da se subjektima koji su od interesa za društvenu zajednicu pomogne, a da se time drastično ne naruši princip slobodnog tržišta.\n“Tuženi kategorički tvrdi da nije dužan da vrati predmetna sredstva jer ne postoji dokument kojim je na to obavezan, kao što ne postoji ni akt nadležnog organa koji se bavi kontrolom državne pomoći, koji bi, eventualno, naložio tužiocu da preduzme radnje u cilju povraćaja datih sredstava”, navod se u odgovoru na tužbu.\nAdvokati su istakli prigovor zastarjelosti na potraživanja Ministarstva finansija iz 2013, 2014. i 2015. godine, jer je od njegovog nastanka do otvaranja stečaja proteklo više od tri godine.\nOni tvrde da MA nema obavezu ni da vrati novac koji je dobio po osnovu Zakona o ulaganju u konsolidaciju, jer to nije njime propisano.\n“Sva potraživanja koja država ima uglavnom je trebalo da se namire kroz konverziju u akcionarski kapital ili da se namirenje reguliše ugovorom, koji nikada nije sačinjen”, navodi se u odgovoru advokata stečajne uprave.\nZakon o ulaganju u konsolidaciju je, kako dodaju, i dalje na snazi, a njime je predviđeno da država plati dug Aerodromima.\n“Država nikad taj novac nije prenijela na račun MA, iako je bila obavezna, pa je vrlo problematično kako može potraživati nešto što mu nikad nije isplatila”, zaključili su advokati stečajne uprave.\nAdvokati stečajne uprave MA spore pravo državi na kamatu na isplaćeni novac jer smatraju da ni zahtjevi za isplatu glavnih iznosa nijesu osnovani, ali i zato jer MA nije znao da je dužan da vrati pomoć dok to od njega nije traženo.\n“S obzirom da su cjelokupna novčana sredstva prvi put zatražena od MA prijavom potraživanja u stečajnom postupku 28. maja ove godine, to kamata može početi da teče samo od tog datuma i nikako prije. Sa druge strane, da bi MA bio dužan da kamatu isplati od trenutka kad je stekao sva novčana sredstva, bilo bi potrebno da se dokaže da je on već tada znao da stiče sredstva bez osnova, što ovdje ne može biti slučaj”, zaključil su advokati stečajne uprave.


Čekovi su sve popularniji\nČekovi, sredstvo plaćanja koje se u svom ostalom svetu koristi samo kao zamena za keš, a koje je u Srbiji sve do 2005. važilo skoro isključivo kao instrument za odloženo plaćanje, ponovo se vraćaju u prodavnice, uprkos tome što je Narodna banka Srbije, još pre sedam godina, pokušala da ukine njegovu kreditnu funkciju tako što je bankama zabranila da primaju čekove sa rokom dospeća dužim od mesec dana.\nAli, od početka ekonomske krize, a naročito ove i prethodne godine, čekovi doživljavaju preporod, pošto su trgovci suočeni sa sve manjom kupovnom moći svojih mušterija, primorani da pristanu na „manje od dva zla“: Ili da čekove drže mesecima u svojoj kasi pre nego što ih naplate ili da ništa ne prodaju.\nPrema podacima Udruženja banaka Srbije, tokom prošle godine banke su izdale 8,96 miliona čekova, što je za 200.000 više nego 2010. i jedan ceo milion više nego 2009. godine.\nU Erste banci potvrđuju ovakav trend.\n- Broj izdatih čekova u periodu januar-mart 2012. u odnosu na isti period prošle godine približno je dupliran. Kada klijenti koriste čekove za plaćanje u više rata, ostvaruju prednost zbog toga što nema kamate (naravno, ukoliko prodavac ne naplaćuje drugačiju cenu za plaćanje čekovima na rate), dok je prednost kreditnih kartica u jednostavnijem i fleksibilnijem korišćenju - kažu u ovoj banci, dodajući da i kreditne kartice omogućavaju plaćanje na odloženo bez kamate i to do 45 dana, recimo ako korisnik nešto kupi 1. u mesecu, a trošak izmiri do 15. narednog meseca.\nSasvim suprotno, u Intezi tvrde da njeni klijenti radije koriste kartice nego čekove, zahvaljujući mogućnosti beskamatnog plaćanja kreditnim karticama na do 12 jednakih mesečnih rata u partnerskim prodavnicama i odloženog plaćanja bez kamate do 100 dana u Maksi trgovinama, odnosno do 40 dana u ostalim prodajnim objektima.\nAli, kada ih koriste, i klijenti Inteze čekove pretežno upotrebljavaju kao kreditno sredstvo a ne kao zamenu za gotovinu.\n- Kao sredstvo plaćanja, najčešće se koriste u manjim sredinama usled nepostojanja POS terminala u svim prodajnim objektima, a njima se uglavnom izmiruju troškovi nabavke bele tehnike i kupovina odevnih predmeta. Poslednjih nekoliko godina upotreba čekova beleži trend opadanja, zbog većeg korišćenja kartica - tvrde u ovoj banci.\nUkidanje takozvanog eskonta čekova 2005. značilo je da trgovci više nisu mogli da odmah unovčavaju čekove koji dospevaju tek za nekoliko meseci (što su im banke ranije omogućavale uz određenu proviziju), već da moraju da čekaju do datuma naznačenog na čeku kako bi dobili svoj novac. To je tada skoro sasvim ugasilo tražnju za ovom vrstom platnog sredstva, jer trgovci nisu bili voljni da trpe trošak, čekajući mesecima da dobiju novac za robu koju su prodali i da se izlažu inflacionim i valutnim rizicima. Zbog toga su brojne banke sasvim prestale da izdaju čekove, što je praksa koja se u mnogima od njih zadržala do danas.\nIpak, od pre par godina, a naročito od prošle godine, veliki maloprodajni lanci su pod pritiskom niske tražnje, odnosno sve slabije kupovne moći svojih mušterija, počeli da ponovo nude plaćanje robe na odloženo putem čeka.\nCena za ovu vrstu plaćanja po pravilu je ista kao i za keš (mada ima primera i da se za gotovinu dobija „popust“, odnosno da radnja efektivno naplaćuje kamatu za kupovinu na rate), što čekove čini povoljnijim načinom plaćanja u odnosu na karticu. Veliki lanci radije drže čekove i po šest meseci pre nego što dobiju priliku da ih naplate nego da robu ne prodaju, ali barem u slučaju najvećih među njima, pravi trošak trpe proizvođači robe, a ne prodajni lanci.\nNaime, poznato je da najveće trgovinske kuće u Srbiji svojim dobavljačima preuzetu robu plaćaju sa kašnjenjem od tri do šest meseci, a nekad čak i duže, i to bez ikakve kamate, što znači da proizvođači, odnosno uvoznici kreditiraju maloprodajne gigante, a oni zauzvrat kreditiraju svoje mušterije, ne snoseći pritom nikakav trošak. Kao i uvek, i u ovom sistemu posrednici najbolje prolaze.\nTražnja se sezonski menja\nGoran Milićević, član Izvršnog odbora Komercijalne banke kaže da se tražnja za čekovima sezonski menja i da nije bilo većih poremećaja u poslednje vreme. Prema njegovim rečima, iako banke ne dobijaju podatke o tome šta se kupuje čekovima, jasno je da se oni i dalje koriste kao kreditno sredstvo, pošto pojedini trgovinski lanci nude kupovinu čak na šest rata preko čekova.


Čitajmo zajedno – Grozon istražuje prirodu – Pitajte Defektologa\nOctober 3, 2018 Marija Končar Ršumović igra, Igre imitacije, Knjige, Kognitivni razvoj, Kreativni centar, Rani razvoj, Razvoj govora, Razvoj mišljenja, Saznajnost, senzorna igra, Učenje kroz igru\nVreme provedeno napolju je od velikog značaja za dete, a to vreme je još više upotpunjeno ukoliko je vreme provedeno napolju, vreme provedeno u prirodi. Iz tog razloga sam i odabrala knjigu “Grozon istražuje prirodu” za sekciju Čitajmo zajedno ovog meseca.\nKo je uopšte Grozon?\nGrozon je jedno strašno čudovište, koje i nije baš tako strašno, više je drago, na početku je možda delovalo da je izmišljeno, ali ipak se pokazalo da je stvarno. A ko bolje poznaje prirodu od ne tako strašnog čudovišta koje živi upravo u prirodi?\nKnjiga GROZON ISTRAŽUJE PRIRODU (Izdavač Kreativni centar) poziva vaše male istraživanje u jednu fantastičnu avanturu.\nOvo istraživanje je prava, pravcata avantura i garantuje puno zabave, ali i puno učenja kroz igru. Na početku knjige (slika iznad) imate pozdravnu reč za Grozonovog istraživača sa savetima kako započeti istraživanje.\nA kada završite sa svim pripremama, kreće traganje za sitnim insektima, percima, godovima, panjevima, lišćem, a može se desiti da sretnete i nekog pauka u njegovoj mreži. Sve to ima gde da se zabeleži i na taj način upamti.\nA sada dok traje zlatna jesen, nakupite raznobojno lišće i ukoliko je kišni dan i ne možete da odete u prirodu i istražujete Grozon ima rešenje i za takve situacije – kreativnost. Pa vas tako vodi kroz uradi sam krunu od lišća, jer ko ne bi želeo da bude kraljica ili kralj šume.\nDok tražite lišće obratite pažnju na njihove oblike i uz konsultaciju sa knjigom otkrijte kom drvetu pripadaju, da li je to neka bukva ili je to ipak jedan kesten?\nA na kraju knjige se nalazi nešto što sva deca vole (a priznajem volim ih i ja), a to su nalepnice, tako lepih boja i ilustracija da ćete ih lepiti vrlo rado. Svaka od nalepnica ima svoju namenu i svoju stranicu, pa tako neke lepimo kada vidimo neku biljku, a neke kada vidimo neku životinju. I ima ih više od 200.\nAutor knjige je Džulija Donaldson i možete da pronađete još dve knjige o ovom magičnom istraživaču čiji su nazivi “Grozon” i “Grozonovo dete”.\nZa kraj bih ponovila da je borvak napolju za dečiji razvoj od velikog značaja, bez obzira na vremenske prilike, a uz ovu knjigu dobićete ideje kako to vreme da provedete učeći kroz igru.\nTagged aktivna igra, boravak u prirodi, defektolog, grozon, istraživanje, Kreativni centar, stimulacija razvoja\n2 thoughts on “Čitajmo zajedno – Grozon istražuje prirodu”


Rektorka: Postupak s doktoratom Malog bi se rešio i bez studenata, oni su ga ubrzali - Društvo - Dnevni list Danas\nPočetna » Društvo » Rektorka: Postupak s doktoratom Malog bi se rešio i bez studenata, oni su ga ubrzali\nRektorka Univerziteta u Beogradu Ivanka Popović kazala je danas da je postupak ispitivanja doktorata ministra finansija Siniše Malog išao „svojim tokom“ i postupak bi se završio i bez uticaja studenata iz Pokreta „Jedan od pet miliona“.\n4Piše: Beta 22. novembra 2019. Izmenjeno: 18.55\narhiva Foto: J. Tomić\nAli studenti su, kako je istakla, „skratili postupak za možda nekih mesec dana“, mada bi svakako bio rešen do kraja 2019. godine.\nPopović je za Televiziju N1 rekla da ceni želju studenata da unaprede Univerzitet u Beogradu i dodala da je to „energija mladosti“.\nO doktoratu Malog je naglasila da je, što se tiče Univerziteta, postupak okončan, ali se može otvoriti diskusija o tome kakva je odgovornost mentora, kao i komisije i drugih koji su u okviru fakulteta i Univertziteta imali bilo kakav uticaj.\nKomentarišući izjavu predsednika Srbije Aleksandra Vučića da odluka o plagijatu neće uticati na mesto Malog u Vladi, Popović je istakla da Univerzitet „nije u poziciji da odlučuje ko će biti ili neće biti član Vlade, niti je ikada imao takve namere“.\nDodala je da svako ima pravo na mišljenje, a da je odluka o doktoratu Malog bila „odluka stručnog tela Univerziteta u Beogradu“ i da se sa ocenom predsednika „ne bi složila“.\nPopović je kazala da je „vrlo moguće“ pokretanja provere drugih radova koji su „možda plagirani“, i ocenila da Univerzitet sada uživa poverenje ukoliko bude bilo takvih postupaka.\n1 od 5 miliona, Doktorat Siniše Malog, Rektorka, Rektorka Ivanka Popović, Siniša MaliBeograd\n22. novembra 2019. u 19.13\nRektorka je sve vreme bila casna,podrzala svoje studente kao pravi vaspitac i ja joj kao ponosnom coveku i vaspitacu cestitam.\n22. novembra 2019. u 19.58\nRektorka ne bi uradila nista da nije bilo velikog pritiska javnosti i studenata, pre svega… Jednostavno nije imala kud!\nSrbistan for ever kaže:\n23. novembra 2019. u 03.33\nKurta jos gori lazov od Murte…pardon, Murta je gori lazov od Kurte.\n23. novembra 2019. u 03.39\nU ovoj zemlji, samo mladi mogu da promene nešto na bolje. Od nas „matoraca“ nema vajde. Možemo samo da da zivemo jedni druge vojvodo i serdaru.


Marko Marinović - Košarkaški klub Borac - Čačak\nŠef stručnog štaba Marko Marinović\nDarko BogićevićĐorđe MićićĐorđe MiloševićDragan LekićMarko IvanovićMarko MarinovićMiroslav Milić\nMarko Marinović je karijeru počeo u našem klubu za koji je nastupao četiri sezone pre nego što je 2004. godine došao u FMP Železnik. Sa njima je proveo dve sezone i za to vreme osvojio nacionalni kup 2005. godine i Jadransku ligu u sezoni 2005/06. Nakon toga slede dve sezone u Španiji – prva (2006/07) u Đironi sa kojom je tada osvojio FIBA Evrokup (sadašnji FIBA Evročelendž), a druga u Menorki.\nU septembru 2014. Marinović je potpisao jednogodišnji ugovor sa slovenačkom Union Olimpijom. U sezoni 2015/16 bio je igrač Steaue iz Bukurešta. Narednu sezonu započeo je u ekipi Krajove, ali ih je napustio već krajem decembra 2016. godine. Dana 1. januara 2017. vratio se u naš klub i potpisao ugovor do kraja sezone, koji je produžio do kraja sezone 2018/19.\nOd sezone 2019/20 Marko je odlučio da okonča vrlo uspešnu igračku karijeru i preuzme ulogu šefa stručnog štaba.


Ova naizgled pozitivna promjena može biti znak da vas partner vara - BIGportal.ba\n6 Novembra, 2019 6 Novembra, 2019 0152\nNo stručnjakinja za veze i autorka Mary Jo Rapini upozorava da postoje i neki manje očiti znakovi koji ukazuju na prevaru partnera, a jedan je jako lako shvatiti potpuno pogrešno.\nZa portal YourTango istaknula je iznenadno probuđenu strast kao jedan od najneočekivanijih znakova koji odaju preljubnike i koji prevarene osobe često ne doživljavaju kao loš znak za njihovu vezu.\n“Kada počnu varati, mnogi ljudi postanu seksualno hiperaktivni i češće vode ljubav s partnerom nego što su to radili prije nego su se upustili u aferu”, objašnjava stručnjakinja i naglašava kako se to posebno odnosi na muškarce.\nKao još jedan manje očit znak da vas partner vara navela je i zavisnost o društvenim mrežama, jer ljudi koji imaju potrebu često objavljivati na društvenim mrežama uvijek traže potvrdu od drugih, a varanje partnera je klasični primjer traženja potvrde od nekog novog.\nEmily Ratajkowski snimala cvijeće, u kadar joj upala gola fotografija\nPriključak za vodu poskupio: Novi udar na džepove Banjalučana\nEvropska komisija: “Pretnja potpunim prekidom stvarnija nego ikad”


Dule neće o Novici, Kinsi sačuvan za derbi - Sportske.net\nDule neće o Novici, Kinsi sačuvan za derbi\nPosle poraza Partizana u sedmom kolu Evrolige od Galatasaraja, trener crno-belih naglasio da nije želeo da rizikuje sa uvođenjem Kinsija, a mogućnost angažovanja Novice Veličkovića nije želeo da komentariše.\nTrener Partizana Duško Vujošević rekao je da su njegovi košarkaši dali maksimum u večerašnjem porazu od Galatasaraja.\n"Igrači su u ovim uslovima dali svoj maksimum, pre svega mislim na dužinu klupe. Pokušali smo da treninzima u igru uvedemo Tarensa Kinsija i da on bude na klupi i da zaigra par minuta ako bude bilo potrebe, ali nije bilo potrebe te vrste. Mnogo bismo više rizikovali nego što bismo dobili", rekao je Vujošević novinarima posle utakmice u Areni.\nPartizan je u Beogradu izgubio od Galatasaraja sa 78:70 u sedmom kolu Grupe F i tako ostao na jednoj pobedi u Top 16 fazi Evrolige.\n"Nemamo dovoljno dugu klupu da izbegnemo prazne minute. Oni su jako dobro šutirali. Deo toga je bio posledica nedovoljno koncentrisane odbrane, ali je bilo i izgrađenih šuteva gde su demonstrirali kvalitet", kazao je trener crno-belih.\nVujošević je imao primedbu na sudjenje.\n"Sudije izazivaju reakcije, potom te reakcije kažnjavaju, a ne sagleda se koliko su te reakcije izazvane", kazao je Vujošević.\nOn je rekao da Bogdan Bogdanović izrasta u velikog igrača i da teret mora da iznese.\n"Bogdanović izrasta u velikog igrača i ovo je teret koji mora da iznese. Njemu će biti mnogo lakše kada tu budu bili Kinsi i Aleksandar Pavlović. Najveći problem je duga minutaža u kontinuitetu, odnosno malo odmora", rekao je Vujošević.\nNovinare je zanimalo da je Partizan zainteresovan za dovođenje Novice Veličkovića, koji je raskinuo ugovor sa Bambergom, a Vujošević nije želeo da priča o tome.\nPartizan će u narednom kolu gostovati Real Madridu, u petak 28. februara.


► Brnabić: Duvaska industrija preko poreza puni 11 odsto republičkog budžeta\nPredsednica Vlade Srbije Ana Brnabić izjavila je danas u Vranju da je duvanska industrija medju najuspešnijim privrednim granama u Srbiji i da čak 11 odsto od ukupnih poreskih prihoda u republički budžet uplaćuju kompanije Britiš Ameriken Tobako (BAT), koja je privatizovala Duvansku industriju Vranje i "Filip Moris", koji je privatizovao Duvansku industriju Niš.\n"Koliko je duvanska industrija važna za ekonomiju Srbije pokazuje i to što su obe velike fabrike na jugu centralne Srbije tamo gde su radna mesta i investicije najvažnije i najpotrebnije", rekla je Brnabić i dodala da je BAT za 15 godina poslovanja u Srbiji preko investicija uložio 270 miliona evra.\n"Svi koji radimo u BAT-u smo ponosni na dostignuća i mogu da kažem da smo doprineli i razvoju ekonomije u Srbiji. BAT je jedna od prvih stranih investicija u Srbiji i od tada (2003.godine) smo posvećeni razvoju ekonomije i biznis klime", rekao je Kostovuros navodeći da je u proteklih 15 godina BAT u državni budžet uplatio više od dve milijarde evra.\n"Izgradnjom Naučno-tehnološkog parka i laboratorije, do kraja mandata ove vlade Niš će ponovo zaslužiti epitet grada elektronske industrije", kazala je Brnabić.\n"Tender za izbor izvođača radova za stanove u Nišu i u Vranju biće završen 22. oktobra, a vrlo brzo posle toga za stanove u Kragujevcu, Kraljevu, Novom Sadu i Sremskoj Mitrovici", najavila je Brnabić.\n"Za Niš i Vranje smo obezbedili sredstva iz budžeta, a za ostale gradove ćemo praviti projektna preduzeća da bi koristili bankarsko finansiranje, što je bolje nego da stanove finansiramo direktno iz budžeta", istakla je Brnabić.\nVlada ulaže u kontrolni toranj i pistu na niškom aerodromu\nBrnabić je kazala da bi prvo naredno ulaganje Vlade Srbije u aerodrom "Konstantin Veliki" trebalo da bude ulaganje u kontrolni toranj, a potom u proširenje piste.\n"Aerodrom će nastaviti da se širi i planiramo da, posle beogradskog, postane drugi regionalni aerodrom", rekla je Brnabić prilikom obilaska kompanije "Filip Moris" u Nišu.\nOna je podsetila da je Vlada Srbije preuzela niški aerodrom kako bi mogla da ga lakše i više finansira nego što bi to mogla lokalna samouprava.\nBrnabić je rekla da građanskih protesta nije bilo kada dugi niz godina nije bilo letova sa aerodroma ili je bio jedan let dnevno, međutim, bilo je protesta kada je pronađen način da se više ulaže u aerodrom.\nduvanska industrija /


Posao iz snova: Daju 1.000 dolara za gledanje Džejmsa Bonda\nZabava - Sreda 31.03.2021 - 12:17\nJedna kompanija odlučila je da napravi zanimljivo takmičenje, u kom učesnici ne moraju mnogo da se pomuče kako bi došli do fine svote novca.\nPotrošiće ukupno oko 51 sat na gledanje 24 filma FOTO: Profimedia\nKako piše na portalu Nerd Bear, oni nude 1.000 dolara osobi koja za 30 dana odgleda sve filmove iz franšize o Džejmsu Bondu, kojih ima ukupno 24.\n"Ljudi provode dosta vremena kod kuće, pa smo se nadali da će ovo vratiti srećne uspomene, ali i pomoći mnogima da im vreme brže prođe dok traje pandemija", rekao je osnivač ove kompanije Amar Husain.\nOni koji se odvaže na ovu "avanturu iz fotelje", potrošiće ukupno oko 51 sat na gledanje 24 filma, a kako bi dobili posao, potrebno je da napišu zbog čega vole Džejmsa Bonda. Ukoliko budu prihavćeni i završe zadatak kako treba, očekuje ih nagrada od 1.000 dolara i na poklon Amazonova kartica za iznajmljivanje filmova.\nNažalost, ovo takmičenje moguće je samo za punoletne građane SAD, ali nikad se ne zna - možda i neko kod nas dobije sličnu ideju.


Kuršumlija: Turistička organizacija opštine Kuršumlije predstavila najlepša obeležja opštine na 4. Beogradskom manifestu - Blace Info Press\nKuršumlija: Turistička organizacija opštine Kuršumlije predstavila najlepša obeležja opštine na 4. Beogradskom manifestu\nTuristička organizacija opštine Kuršumlija je na kreativan i dinamičan način predstavila najlepša obeležja opštine na 4. Beogradskom manifestu koji je održan na Kalemegdanu, od 25-27. maja.\nPosetioci Beogradskog manifesta mogli su da se upoznaju sa turističkom ponudom Kuršumlije i drugih opština i gradova u Srbiji i Republici Srpskoj.\nTuristička organizacija Kuršumlija uspela je da dočara deo atmosfere sa najzanimljivijih turističkih lokacija i manifestacija koje turisti mogu da posete u Kuršumliji tokom turističke sezone.\nOve godine Kuršumlija obeležava “850 godina BELE CRKVE” tako da je fokus predstavljanja na ovom festivalu bio promocija velikog jubileja. Promocija Kuršumlije na ovakvim festivalima je važan preduslov, naročito u fazi promocije manifestacija poput “Kuršumlijske gitarijade”, “Malinijade” i “Kulturnog leta”.\nSvečanom otvaranju prisustvovao je i Predsednik opštine Kuršumlija Radoljub Vidić. Predsednik Vidić je obišao festival i štand TO opštine Kuršumlija, i istakao zadovoljstvo što Kuršumlija ove godine ima bogatiju ponudu Manifestacija koje su prezentovane na ovom festivalu, i podsetio da je Kuršumlija turistička opština i da ga raduje sve veće interesovanje inostranih turista za naše turističke atrakcije.\nOrganizator festivala Ljiljana Vukotić je navela da je prošle godine na festivalu bilo 90.000 posetilaca a ove godine taj broj je nadmašen sa čak 130.000 posetilaca.\nNa manifestu je vladalo veliko interesovanje posetilaca za štand Turističke organizacije Kuršumlija i turističku ponudu tokom letnje turističke sezone, a najveće interesovanje je bilo za Đavolju varoš i aranžmane u Prolom i Lukovskoj banji.” – istakla je Jasmina Savić, vd direktora Turističke organizacije opštine Kuršumlija.\nNe centralnoj bini festivala u okviru kulturno-umetničkog programa ove manifestacije nastupili su članovi OKUD “Bata Lačković” iz Kuršumlije. Takođe, kao vid promocije Kuršumlijske gitarijade, koja se održava 20. i 21. jula 2018. godine, u večernjem programu nastupio je bend “Nevreme” koji je okupio i oduševio veliki broj posetilaca.\nTokom tri dana na Beogradskom manifestu u deset festivalskih zona i na pet programskih bina posetioci su uživali u bogatim programima – zabava za decu, plesni performansi, filmske projekcije, koncerti, atrakcije, turizam, kultura, zdravlje, edukacija, promocije, jahanje konja, degustacije piva, vina i ukusa Srbije.\nU Kalemegdanskom parku svoje lepote, kulturno-istorijsko i gastronomsko bogatstvo pored Kuršumlije predstavilo je preko 60 opština iz Srbije.\nSvoju ponudu predstavile su i zemlje iz regiona: Crna Gora, Slovenija, kao i Republika Srpska, koja je ove godine bila partner festivala.\nSledeća vest Turistička organizacija Kuršumlije učestvovala je na promotivnom događaju „Vidi Srbiju – koje momente ćeš pamtiti ovog leta?“\nPredhodna vest Foto vest: Šumske jagode u sred Blaca


Početna / Vesti / Fabrika „Aptiv”: Dani otvorenih vrata u Zaječaru\nTimočka 29/01/2020 | 15:18\tVesti, Ekonomija, Zaječar, Timočka Krajina\nKompanija „Aptiv” je globalni lider i jedna od najvećih svetskih kompanija u oblasti dobavljača automobilske industrije. U Zaječaru sledeće nedelje ova kompanija organizuje Dane otvorenih vrata.\nSvi zainteresovani u obavezi su da sa sobom ponesu biografiju prilikom dolaska na „Dane otvorenih vrata kompanije Aptiv” koji će biti organizovani u velikoj sali Gradske uprave u Zaječaru u sledećim terimina (pet termina dnevno):\n• UTORAK, 4. februar — 11:00, 13:00, 15:00, 17:00 i 19:00;\n• SREDA, 5. februar — 11:00, 13:00, 15:00, 17:00 i 19:00;\n• ČETVRTAK, 6. februar — 11:00, 13:00, 15:00, 17:00 i 19:00;\n„Aptiv” je kompanija koja investira u svoje zaposlene, omogućavajući im da stalno poboljšavaju svoje veštine, nudi konkurentne radne uslove i dinamičnu radnu atmosferu.\nKompanija „Aptiv” organizuje prevoz za sve zaposlene od mesta stanovanja do radnog mesta, u oba smera i u svim smenama. Takođe, nudi ishranu za zaposlene u kantini po izuzetno niskim cenama.\n„Aptiv” ima veoma dobre zdravstvene benefite: besplatni medicinski pregledi, medicinska nega na licu mesta, sa lekarom u okviru fabrike, tako da zaposleni mogu da izbegnu gužve, zakazivanja i čekanje u redovima domova zdravlja.\nSedište kompanije je u Dablinu, Irska. Rade u 44 zemlje, imaju 160.000 zaposlenih, 18.600 inženjera i naučnika, kao i 6.500 radnika koji su fokusirani na softver. „Aptiv” ima 126 fabrika, 15 glavnih tehničkih centara i 14.4 milijardi dolara prihoda u 2018.godini.\nDvadeset globalnih proizvođača automobila se oslanja na aktivnu sigurnost kompanije „Aptiv”, a 10 miliona vozila, u svojoj tehnologiji, poseduje aktivnu bezbednosnu tehnologiju.\n2015. godine kompanija „Aptiv” je otvorila prvu fabriku u Novom Sadu (sada ima 2 pogona u Novom Sadu) i jedan u Leskovcu (5.000 zaposlenih u dva grada).\n„Aptiv” proizvodi električne instalacije za vozila različitih marki širom Evrope. U Srbiji, kupci Aptiva su „Volvo”, „Jaguar” i „Daimler”.\nPrethodna PU Majdanpek: Hapšenje zbog prodaje droge\nSledeća PU Knjaževac: Muškarac iz Crvenke uhapšen zbog više teških krađa


Značanije nam je novih 700 članova u SDP-u, nego odlazak osam članova koji su bili eksponentni SDA\nAktuelnostiRegija Banja Luka\nDositej Perić za N1\nO aktuelnim političkim temama i dešavanjima unutar stranke za Novi dan govorio je Dositej Perić, potpredsjednik Glavnog odbora SDP BiH.\n“Do mene je informacija o Zorniću došla iz medija. Vjerujem da većina članova SDP-a nije bila informisana i šta se tu dešavalo. To je veliki propust osnovne organizacije u Kantonu Sarajevo, SDP-a Kantona Sarajevo i predsjednika Damira Mašića. Naknadno smo saznali i dobili smo informacije da su postojale neke indicije da je bilo upozorenja od naših članova, ali dalje su naši drugovi odlučili i išli u tome pravcu da su se oglušili na te indicije i nisu provjerili vjerodostojnost informacija”, kazao je.\n“Oni su najavljivali da će to da bude osipanje hiljadama i hiljadama članova, međutim desilo se da su samo da su iz SDP-a otišli, da budem precizan isključeni, eksponenti politike SDA koji su pokušali kroz organe SDP-a da naprave takav pritisak i da izlobiraju da SDP ide u vlast sa etnonacionalnim partijama što je SDP sa gnušanjem odbio na svim nivoima u BiH. To su bili eksponentni SDA poltike”, naveo je.\n“Značanije nam je novih 700 članova u SDP-u, nego osam članova koji su bili eksponentni SDA”.\n“Želim da vam napomenem da dolazim iz SDP-a BiH, a ne iz SDA. Ovo pitanje treba da uputite centrali SDA i direktno Bakiru Izetbegoviću. Ovo nije prvi slučaj u BiH da se mi zarad svojih ličnih interesa dodvoravamo nekom drugom. Određeni lideri političkih organizacija idu na naknadnu pamet u Zagreb i Beograd, tako da Bakir apsolutno nije drugačiji u odnosu na njih”, kazao je on.\n> Vlada Tuzlanskog kantona preuzela ingerencije Skupštine Tuzlanskog kantona


UDARNA VEST - Među pohapšenim licima koja su snimala vojne objekte po Srbiji, su ni manje ni više, NAJELITNIJI SPECIJALCI AMERIČKIH "FOKA"! | Vestinet.rs\nPočetna AKTUELNO\tUDARNA VEST – Među pohapšenim licima koja su snimala vojne objekte po Srbiji, su ni manje ni više, NAJELITNIJI SPECIJALCI AMERIČKIH „FOKA“!\nU Vrdniku je priveden par naturalizovanih Italijana, članova međunarodne organizacije „Lekari bez granica“. Muškarac je rođen u Avganistanu, dok je njegova supruga rođena u Velikoj Britaniji. Oni su ušli u skladište Vojske Srbije u kome se čuvaju municija, ubojna sredstva i gorivo, navode mediji.\nNa tu temu govorio je i predsednik Srbije Aleksandar Vučić, koji je u ponedeljak uveče rekao da ima faktora spolja kojima ne odgovara stabilan region i s tim u vezi izneo podatak da je u Srbiji uhapšena osoba koja je pripadala „Timu 6“ koji je jurio Osamu Bin Ladena u Avganistanu.\n„Zamislite da vi nađete tipa iz ‘Tima 6’, koji je jurio za Bin Ladenom u Avganistanu i nađete ga sa brušenim pištoljem ovde i nađete kriminalne veze koje su mu dostavile taj brušeni pištolj i uhapsite te Srbe koji su to dostavljali, a oni ćute svi kao zaliveni, neće da govore zašto je trebalo da se upotrebi.\nPa nije valjda da je trebalo da se upotrebi za upucavanje soma ili smuđa u Dunavu…“, kazao je Vučić.\nKako je rekao, međutim, narod je pametan i zna da niko ko je jedan od najpoznatijih specijalaca nije dosao iz San Dijega u Srbiju tek tako…\nBeogradBin LadenSRBIJA„Tim 6“\nUDARNA VEST – TO JE TO: POČEO RAT IZMEĐU TURSKE I SIRIJE!


Građanska Vojvodina: Oduzimanje doktorata Beljanskom – napad na advokaturu i pravnu branšu | Autonomija\nGrađanska Vojvodina: Oduzimanje doktorata Beljanskom – napad na advokaturu i pravnu branšu\n"Šta je sledeći korak? Da svima koji drugačije misle od nacionalističke mitomansko-pljačkaške matrice ponište i rodne listove i uvere nas da – u stvari – i ne postojimo”\nKoalicija nevladinih organizacija Građanska Vojvodina optužila je danas Pravni fakultet u Novom Sadu da je odlukom da poništi doktorat advokatu Slobodanu Beljanskom napao celu advokaturu i pravnu branšu i pokušao da se obračuna sa političkim neistomišljenicima, i to u vreme kada već godinama postoje ozbiljne indicije da visoki funkcioneri u Srbiji imaju plagirane i sumnjive doktorate i master radove.\n“Reč je o još jednom pokušaju obračuna okorelih nacionalista sa političkim neistomišljenicima, kako bi se ugušilo i ono malo kritičkih glasova koji su preostali u Srbiji, koja pod ‘naprednjačkom’ vlašću nezaustavljivo postaje despotija. Reč je o istom metodu kojim su se devedesetih godina prošlog veka na tom istom Pravnom fakultetu obračunavali sa ‘nepodobnim’ profesorima i proterivali ih sa Univerziteta a neretko i iz Srbije”, navodi se u saopštenju za javnost.\nGrađanska Vojvodine je ocenila da ovde nije reč samo o napadu na Slobodana Beljanskog, već o napadu na advokaturu i pravnu branšu generalno, posebno kada se ima u vidu da paralelno teče i pritisak da se onemogući članstvo sudijama u strukovnim organizacijama.\n“Slobodanu Beljanskom doktorat je poništen uz nebulozan izgovor da, prilikom odbrane doktorske disertacije 2001. godine, nije podneo zahtev za odbranu doktorata. Iz čega valjda proizlazi da je protiv svoje volje napisao doktorat, odbranio ga, pisao udžbenik za studente Pravnog fakulteta, predavao pravnu etiku na toj istoj visokoškolskoj ustanovi, kao doktor nauka. Šta je sledeći korak koji možemo očekivati? Da svima koji drugačije misle od nacionalističke mitomansko-pljačkaške matrice ponište i rodne listove i uvere nas da – u stvari – i ne postojimo”, navodi se u saopštenju.\nGrađanska Vojvodina je dodala da se ne treba čuditi “pravnim ekspertima” sa Pravnog fakulteta u Novom Sadu, koji su iznad ulaznih vrata nedavno postavili “tradicionalnu” zastavu Vojvodine i pre nego što ju je Skupština Vojvodine izglasala.\n“Nije se čuditi onima koji su svojevremeno zaključavali sopstvene studente u fakultetsku zgradu, kako se ne bi mogli pridružiti svojim kolegama u protestima protiv zločinačkog Miloševićevog režima. Nije se čuditi onima iz čijih redova dolazi i ‘genijalni’ pisac Ustava Srbije, zakonodavnog akta koji Srbiju drži zarobljenu u prošlosti i koji je sramota za pravnu nauku”, piše u saopštenju.\nOcenjuje se da je Beljanskom doktorat poništen zbog njegovih javnih kritičkih istupa, zatim zbog činjenice da je sa saradnicima sprečio da Pravni fakultet ima monopol nad advokaturom, jer im je plan bio da se upis u advokatske komore dozvoli samo njihovim svršenim studentima.\n“On je ‘kriv’ i zato što kao advokat zastupa Udruženje mađarskih učenika u sudskom sporu protiv Pravnog fakulteta u Novom Sadu, koji je jedini fakultet na kome budućim studentima nije dozvoljeno polaganje prijemnog ispita na maternjem jeziku. Dodatno je ‘kriv’ jer je predsednik Centra za pravosudna istraživanja, udruženja koje je okupilo eminentne pravnike spremne da se beskompromisno bore za nezavisno sudstvo i vladavinu prava”, navela je Građanska Vojvodina.\nTa koalicija nevladinih organizacija je upitala koliko još doktorata je Pravni fakultet proveravao u smislu valjanosti procedure i podsetila da se sve dešava u vreme kada na političkoj sceni nesmetano deluju brojne ličnosti sa doktoratima za koje se osnovano sumnja da su plagijati, a povodom čega se profesori sa Pravnog fakulteta u Novom Sadu nisu ni jednom oglasili.\n“Pravni fakultet u Novom Sadu se, takođe, nikada nije oglasio o pokretanju i vođenju disciplinskog postupka ni kada je tema bila doktorat Aleksandra Martinovića (SNS) a u vezi sa postojanjem indicija da je on četiri godine za redom objavljivao isti naučni rad pod drugačijim naslovom, te uprkos tome ipak stekao zvanje doktora pravnih nauka”, piše u saopštenju.\nGrađansku Vojvodinu čine Građanska akcija, Nezavisno društvo novinara Vojvodine, Centar za regionalizam, Zelena mreža Vojvodine, Građanski fond Panonija, Helsinški odbor za ljudska prava u Srbiji, Centar za interlkulturalnu komunikaciju, Vojvođanski građanski centar, Centar građanskih vrednosti.


TIKET DANA: Borba za evropski trofej može donijeti dobitak | Meridian Sport\nPred nama je uzbudljiv dan u evropskom i fudbalu Bosne i Hercegovine.\nAjntraht Frankfurt – Rendžers 1\nNajveća utakmica u istoriji Ajntraht Frankfurta i jedna od najvećih Glazgov Rendžersa. Iako u finalima obično nema favorita, ovdje malu prednost ima tim iz Njemačke, prije svega zbog toga što su na putu do finala pregazili Barselonu na “Nou Kampu“.\nŽeljezničar – Borac GG\nEkipa Željezničara dočekaće na “Grbavici” fudbalere Borca u 29. kolu Premijer lige Bosne i Hercegovine, a u prethodnih pet međusobnih duela oba tima su postizala po gol, tako da se isto može očekivati i danas.\nUkupna kvota: 4,83\nPrethodni članakTIP DANA: Ajntraht Frankfurt – Rendžers\nNaredni članak(VIDEO) Simultanka Batlera u pobjedi Hita nad Seltiksima\nUdineze ubjedljivo savladao Benevento i zagorčao mu život (VIDEO)\nJovan Motika za MeridianSportBH: “Ubjeđen sam da će se Radnik dići sa dna i ostati u Premijer ligi”\nKaračić završio posao u Posušju


Crveni krst Milići: Paketi za socijalno ugrožene porodice - infoBirač\nCrveni krst Milići: Paketi za socijalno ugrožene porodice\nPredstavnici Opštinske organizacije Crvenog krsta Milići posjetili su nekoliko socijalno ugroženih porodica i porodice čiji su članovi pozitivni na virus korona i tom prilikom, porodicama uručili prehrambeno-higijenske pakete. Sekretar OO CK Milići Savo Đukanović i ističe da oni u saradnji sa opštinskim Kriznim štabom i predstavnicima opštine Milići, uz podršku Crvenog krsta Republike Srpske i donatora, reaguju u svakoj prilici kada je potrebna pomoć. Đukanović podsjeća da su volonteri OO CK Milići od početka pandemije virusa korona na raspolaganju građanima.\n– Volonteri su za građane koji nisu bili u mogućnosti da sami dođu do doma zdravlja, vršili nabavku lijekova u saradnji sa porodičnim doktorom, obavljali su uslugu kupovine namirnica starijem stanovništvu, vršili podjelu humanitarne pomoći za stare, te za višečlane i socijalno ugrožene porodice – kaže Đukanović.\nOO CK Milići, u proteklom periodu je vršila podjelu zaštitne opreme (maske,rukavice, dezinfekciona sredstva) kao i letaka koji sadrže informacije o tome kako se virus korona prenosi, koje su mjere prevencije i zaštite.\nIz OO CK Milići, napominju da će do kraja godine realizovati još neke aktivnosti.\nNakon humanitarnog bazara u Vlasenici, za Miljanino liječenje prikupljeno 8.940 KM\nU Milićima opremljen kolektivni karantin – kapacitet 9 kreveta\nU požaru u Milićima povrijeđena žena\nDruštvo Crvenog krsta BiH pomoglo opremanje kolektivnog karantina


Humanitarni fond „Ljilja i Milka Mijatov“ svoje aktivnosti započeo je 2006. godine pružanjem podrške najboljim studentima Grada Zrenjanina u vidu jednokratne novčane pomoći uz saradnju sa Radio Zrenjaninom. Osnivač Fonda, gospodin Đura Mijatov imao je želju da na plemenit način, kroz pomoć ovog Fonda mladima koji jesu budućnost ovog grada, sačuva uspomenu na svoju porodicu koju je, nažalost, izgubio.\nOd 2009. godine, radu Fonda priključuje se, uz Radio Zrenjanin, i GNB „Žarko Zrenjanin“ budući da prepoznaju zajednički cilj: promovisanje mladih uspešnih ljudi i obezbeđivanje podrške koja im je potrebna u njihovom učenju i usavršavanju. Izmena koja je tom prilikom nastala u odnosu na prethodne godine jeste i ta da je Fond, umesto jednokratne pomoći, predviđeni novčani iznos počeo da isplaćuje u vidu jednomesečnih stipendija koje je petoro studenata dobijalo od oktobra do juna. Od te 2009, sa početkom svake školske godine javljivan je Javni poziv za dodelu stipendija koji je imao samo 2 uslova: da studenti imaju prosečnu ocenu najmanje 8.5 i najmanje 5 godina prebivalište na teritoriji Grada Zrenjanina.\nU narednom konkursnom ciklusu koji se odnosio na 2010/2011. godine, Upravni odbor Fonda doneo je odluku da stipendira šest, umesto dotadašnjih pet studenata i to: po dvoje studenata sa Univerziteta u Beogradu i Novom Sadu i dvoje studenata sa Tehničkog fakulteta "Mihajlo Pupin" iz Zrenjanina.\nKuriozitet jeste da su stipendije ovog Fonda, od početka njegovog rada do danas, isplaćivane bez dana kašnjenja, a u to su se uverili svi mladi ljudi koje je Fond stipendirao i podržao zajedno sa Radio Zrenjaninom i Bibliotekom.


JKP „KOMUNALIJE” osvojilo 1. mesto u izboru za najbolju projektnu ideju u Srbiji - Sirmiuminfo\nJKP „KOMUNALIJE” osvojilo 1. mesto u izboru za najbolju projektnu ideju u Srbiji\nSremska Mitrovica – Javno komunalno preduzeće „Komunalije” iz Sremske Mitrovice predstavilo najbolju crowdfunding ideju.\nU okviru projekta „Alternativno finansiranje i donacije za lokalne zajednice u Srbiji”, čiju je realizaciju omogućilo Nemačko savezno ministarstvo za privrednu saradnju i razvoj (BMZ) putem Nemačko-srpske inicijative za održivi rast i zapošljavanje, organizovana je konferencija od strane NALED i asocijacija Loud Crowd.\nZavršna konferencija bila je ujedno i finale konkursa za izbor najboljih projektnih ideja za finansiranje putem crowdfunding-a, pristiglih iz svih regiona Srbije. Odlukom glasova publike pobedila je inicijativa JKP „Komunalije” iz Sremske Mitrovice koje je prezentovalo projekat razvoja reciklažnog dvorišta za nula otpada u Gradu Sremska Mitrovica.\nGrađanima će biti omogućeno da potpuno besplatno u Reciklažno dvorište odlože 8 kategorija otpada: kabasti otpad, građevinski otpad, zeleni otpad….\nVeliku zahvalnost dugujemo i Lokalnoj samoupravi, svim medijima, građanimakoji su se uključili u glasanje, a sve u cilju da naš grad bude – GRAD SA 0 OTPADA!


U Srednjoj stručnoj školi prikupljeno 17 jedinica krvi (FOTO) | InfoKG - Mesto gde se informišem\nU Srednjoj stručnoj školi prikupljeno 17 jedinica krvi (FOTO)\nPonedeljak, 08 April 2019 15:00Autor: Branko Vukašinović\nU okviru kampanje dobrovoljnog davanja krvi u kragujevačkim srednjim školama, u Srednjoj stručnoj školi danas je organizovana akcija tokom koje je prikupljeno 17 jedinica dragocene tečnosti. Cilj akcije je da se obezbedni dovoljno zaliha krvi za pacijente Kliničkog centra Kragujevac.\nAkciji u Srednjpj stručnoj školi se odazvalo oko 40 učenika i profesora, ali nisu svi bli u prilici da daju krv, zbog niskih vrednosti hemoglobina ili povišenog krvnog pritiska.\nSledeća na redu je Ekonomska škola u kojoj će akcija biti organizovana 11. aprila, potom u Trgovinsko-ugostiteljskoj školi “Toza Dragović” 15. aprila, Prvoj kragujevačkoj gimnaziji 18. aprila i Medicinskoj školi “Sestre Ninković” 24. aprila.\nPodsetimo, u okviru kampanje dobrovoljnog davanja krvi među kragujevačkim srednjoškolcima, akcije su do sada organizovane u Prvoj tehničkoj školi i Drugoj gimnaziji, tokom kojih je prikupljeno više od 70 jedinica dragocene tečnosti.\nKampanju dobrovoljnog davanja krvi među srednjoškolcima realizuje Crveni krst u saradnji sa lokalnom samoupravom.\nU Medicinskoj školi “Sestre Ninković” prikupljeno 26 jedinica krvi (FOTO)\nSrednjoškolci na potezu: Akcije dobrovoljnog davanja krvi u kragujevačkim srednjim školama\nInfoKG 7 dana: Jeftini stanovi, Zastava NTV, vatrogasci, most, SG, Arena...


Građanska alijansa: Nadležne institucije otvoreno i transparentno da sarađuju sa medijima | Standard\nGrađanska alijansa: Nadležne institucije otvoreno i transparentno da sarađuju sa medijima\nDanas se obilježava Svjetski dan slobode medija, kada je Generalna skupština Ujedinjenih nacija 1993. godine donijela odluku o obilježavanju ovog dana, kako bi se podsjetile vlade širom svijeta da poštuju obavezu slobode medija, kao i medijske radnike, saopšteno je iz Građanske alijanse.\nStoga, kako su ižkazali, podsjećamo Vladu Crne Gore na ove obaveze, ali i na rješavanje nagomilanih problema koji opterećuju crnogorsku medijsku scenu godinama unazad.\nZakonodavni okvir je pretrpio određene izmjene, a koje se tiču izmjene krivičnog zakonika, te zaštite novinara i efikasnijeg procesuiranja napada i ometanja rada novinara.\n“Međutim, podsjećamo da je u prethodnoj godini zabilježeno čak 28 slučaja napada na novinare, što je značajan indikator za zabrinutost. Očekujemo da će implementacija usvojenih zakonskih izmjena doprinijeti unapređenju bezbjednosti novinara, te boljim uslovima rada. Uz to, izmjene Zakona o medijima i Zakona o javnom servisu RTCG koje su u toku treba da obezbijede unapređenje stanja medija, te usklađenost standardima Evropske unije”, naveli su iz Građanske alijanse.\nEkonomsko stanje novinara još uvijek ostaje problem, gdje novinari, iako po novom programu „Evropa sad“ imaju uvećane zarade, još uvijek ne mogu obezbijediti pristojnu egzistenciju.\n“Dodatan problem predstavlja to što ne možemo ni očekivati odgovarajuće rezultate od novinara ukoliko ne dobijaju odgovarajuću finansijsku nadoknadu. Nadležni moraju riješiti ovo veoma značajno pitanje, jer je to jedan od značajnih uslova da mediji proizvode kvalitetne, objektivne i profesionalne izvještaje, priloge i tekstove. Još uvijek se suočavamo sa nedovoljnim stepenom samoregulacije, te uticajem vlasničkih struktura na rad medija, pa samim tim i na njihovu slobodu izvještavanja novinara”, navodi se u saopštenju.\n“Primjer pozitivnih promjena predstavlja rad javnog servisa RTCG, za koji se prema izvještaju Ervopske komisije i drugim relevantnim izvještajima navodi veća raznovrsnost političkog sadržaja, što ukazuje na značajne pomake u njegovom radu i oslobađanja od političkog uticaja. Očekujemo u narednom periodu još intenzivniji rad na polju objektivnosti i profesionalnosti, te vraćanja povjerenja građana u RTCG, na čemu se, sudeći po posljednjim aktivnostima, intenzivno radi”, piše u saopštenju.\nIz Građanske alijanse pozivaju nadležne institucije da otvoreno i transparentno sarađuju sa medijima, kako bi, sa jedne strane obezbijedili njihov nesmetan rad, a sa druge strane, adekvatno i efikasno plasiranje informacija građanima, čime će se svakako povećati i povjerenje kako u medije, tako i u institucije sistema.


'Kapitalac' prioritet - Zvezda će zbog njega ići preko limita! - Sportske.net\n'Kapitalac' prioritet - Zvezda će zbog njega ići preko limita!\nČelnici šampiona Srbije odlučni su u nameri da ovog leta angažuju zvučno pojačanje u veznom redu.\nDruga strana priče - Šaban Šaulić optužio Miloja zbog unuka!Anderleht dobro zaradio od prodaje Spajića, ali i Crvena zvezda!Zvezdi derbi pred 2000 navijača, protiv Partizana za titulu!Crvena zvezda - Jovančić će biti prvo, ofanzivni vezista drugo pojačanje!Ovo se ne propušta - Gobelja vodi navijanje u borbi za titulu!\nNedelju dana prošlo je od momenta kada su fudbaleri Crvene zvezde odigrali poslednju takmičarsku utakmicu u sezoni 2017/18, a još dve nedelje ostalo je do početka priprema za novu.\nJedan deo igrača odmara, neki će imati reprezentativne obaveze u predstojećem periodu, a klupski čelnici za to vreme aktivno rade na angažovanju pojačanja za nastupajuću sezonu.\nPrioritet crveno-belih biće angažovanje ofanzivnog veznog igrača i štopera, dok će se na ostalim pozicijama tražiti pojačanja u zavisnosti od toga kako se bude odvijao prelazni rok u smislu odlazaka.\nNe tako davno u Srbiji je odjeknula vest da Zvezda ovoga leta želi da angažuje Nemca rođenog u Republici Srpskoj koji se trenutno nalazi pod ugovorom sa Olimpijakosom.\nMarko Marin je još uvek na meti crveno-belih, a "Žurnal" u današnjem izdanju piše da će vezista Olimpijakosa zapravo biti prioritet svih prioriteta u letnjem prelaznom roku.\nNemački internacionalac ugovorom je vezan za Olimpijakos još godinu dana, a kako klub iz Pireja planira "rekonstrukciju" nakon neuspešne sezone vrlo je verovatno da će se preispitati i pozicija Marka Marina.\nCrvena zvezda nema previše opcija u igri ali je spremna da ide preko svakog limita ne bi li "ulovila kapitalca". Marinova godišnja plata u Olimpijakosu iznosi 1.200.000 evra i to je svakako suma koju crveno-beli ne mogu da mu ponude.\nUkoliko bi uzeo u razmatranje ponudu Crvene zvezde Marko Marin bi morao da prihvati manju zaradu, a možda to i ne bi morao da bude slučaj ukoliko Olimpijakos pristane da šampionu Srbije pozajmi igrača i pritom se obaveže da mu u sledećoj sezoni plati polovinu zarade.\nPošto je trener Vladan Milojević od klupskih čelnika zatražio da se pojačanja na poziciji ofanzivnog veznog i štopera angažuju do početka priprema jasno je da bi neke konkretne poteze mogli da vidimo u naredne dve nedelje.


ČEKAJU DA PREMIJER ODE Građani proveli noć ispred Vlade u Skoplju\nToni Nikolovski rekao je Tanjugu da će celu noć provesti na ovom mestu.\n"Ostaću ovde sve dok Gruevski ne podnese ostavku i ova vlada zauvek ode sa političke scene u Makedoniji. Dakle, samo od njega zavisi koliko ćemo ostati ovde", rekao je on Tanjugovom reporteru.\nUpitan da li će ljudi nastaviti i sledećih večeri da se okupljaju u istom broju, on\nkaže da su Makedonci pretrpeli mnogo pod ovom vlašću, te da su rešeni da ostanu do kraja.\n"Mnogo puta ranije smo se povukli, ali sada je narod rešen da ide do kraja", rekao je on.\nPotpredsednica SDSM Frosina Remenski, koja je noćas takođe bila ispred zgrade Vlade rekla je da ova stranka koja je organizator mitinga ima program za sedam dana celodnevnog okupljanja na ovom mestu.\n"Postavili smo plato, planiramo pozorišne predstave, razne debate, bendove. Mi dakle imamo program da držimo narod blizu sebe", istakla je ona.\nSavetovanje ambasadora SAD u Skoplju


U Srbiji 41 žrtva COVIDA-19 GracanicaOnline.Info\nU Srbiji 41 žrtva COVIDA-19\nJoš 41 osoba je preminula od COVIDA-19 u Srbiji u poslednja 24 sata, a od 14.079 testiranih uzoraka je registrovano još 4.512 osoba zaraženih\nJoš 41 osoba je preminula od COVIDA-19 u Srbiji u poslednja 24 sata, a od 14.079 testiranih uzoraka je registrovano još 4.512 osoba zaraženih korona virusom, saopšteno je na sajtu Ministarstva zdravlja covid19.rs.\nNa bolničkom lečenju se trenutno nalazi 7.116 osoba, a na respiratorima 252 pacijenta. Od početka epidemije, u Srbiji su testirana 3.388.114 uzoraka, registrovano je 590.018 osoba inficiranih korona virusom, od kojih je 5.231 lice preminulo.\nJoš četiri osobe su preminule od COVIDA-19 u albanskim sredinama na Kosovu u poslednja 24 sata, od 3.586 testiranih uzoraka su registrovana 774 nova slučaja zaraze korona virusom, dok su 903 osobe izlečene, saopštio je Institut za javno zdravlje u Prištini.\nOd početka epidemije, u albanskim sredinama na Kosovu je testirano 418.488 uzoraka, registrovano je 88.755 obolelih lica, od kojih su 1.844 osobe preminule, dok su trenutno 13.593 aktivna slučaja zaraze.\nPrevious Još 18 novozaraženih na teritoriji opštine Gračanica\nNext Još 59 zaraženih korona virusom u srpskim sredinama na Kosovu\n27. oktobra 2021., 04:32


Učenički parlament Muzičke škole „Stanislav Binički“ realizovao je projekat „Znanje na otvorenom“ u Centu za stručno usavršavanje u obrazovanju, uz podršku Кancelarije za mlade.\nIspred učeničkog parlamenta muzičke škole obratila se Julija Janković koja je kazala:\n"Na ovu ideju došli smo spontano jer smo često sarađivali sa Centrom i vreme provodili u ovim prijatnim prostorijama. Letnju učionicu smo videli kao mesto gde možemo držati naše sastanke i mesto idealno za predavanja na otvorenom prostoru".\nProjekat vredan oko 84 hiljade dinara omogućio je da letnja učionica Centra za stručno usavršavanje u obrazovanju ponovo oživi.\nDirektorka Centra Emina Jovanović ovom se zahvalila učenicima Muzičke škole i Кancelariji za mlade na realizaciji projekta i istakla podršku Grada Leskovca i gradonačelnika Cvetanovića ovoj instituciji i rekla:\n„Vrediš koliko znaš! Ovako adaptirana učionica biće mesto u kojem će se mladi usavršavati, učiti, družiti i koja će im pomoći da svoj grad predstave na najbolji mogući način.“\nIspred lokalne samouprave obratio se pomoćnik gradonačelnika Andrija Atanasković koji je tom prilikom istakao:\n„Temelji svake civilizacije baziraju se na obrazovanju, kulturi i nauci!\nUpravo je ovo i razlog zašto naša lokalna samouprava podržava rad Centra za stručno usavršavanje u obrazovanju i to kao jednu od vodećih institucija koja se bavi obrazovanjem i promocijom nauke.\nJedan od 13 projekata koje programom za finansiranje i sufinansiranje omladinskih volonterskih projekata - „Aktiviraj“ podržava Кancelarija za mlade Leskovac, a samim tim i Grad Leskovac, učenici parlamenta Muzičke škole „Stanislav Binički“ u saradnji sa saradnicima Centra za stručno usavršavanje dali su ideju i uredili prostor za buduće generacije njihove i svih škola sa teritorije Jablaničkog okruga.“


"FAJZEROVA" DOBILA TRAJNU DOZVOLU: Kineska vakcina od sutra u Srbiji : Nadlanu.com\n"FAJZEROVA" DOBILA TRAJNU DOZVOLU: Kineska vakcina od sutra u Srbiji\nObjavljeno 15. jan 2021. / 17:00:31\n- Srbija je jedina država koja je u kratkom roku uspela da od tri proizvođača nabavi tri vakcine. To je veliki uspeh naše zemlje - naglasio je on, prenosi Tanjug.\nIza toga, kaže, stoji puno rada i truda, kao što stoji i iza organizacije vakcinacije. Istakao je da je uloženo mnogo truda da se ne dogode propusti u vakcinaciji, kao što su se dešavali u nekim drugim zemljama, kao što su pad sistema zakazivanja, neadekvatna aplikacija vakcine.\nTakođe, on je izjavio danas da je sve što je dogovoreno sa "Fajzerom" po pitanju vakcina, do sada i ispoštovano, te da Srbija ima obećanje te kompanije da će i na dalje sve što je dogovoreno biti i ispoštovano.\nOn je to rekao na pitanje u vezi sa informacijom da će kompanija "Fajzer" privremeno smanjiti isporuke vakcine protiv koronavirusa za Evropu, dok ne poveća kapacitet proizvodnje.\nGojković je rekao da je Srbija jedna od prvih pet zemalja koja je sa "Fajzerom" sklopila dogovor i da je, za sada, sve što je dogovoreno u potpunosti ispoštovano, sa obe strane.\nI pored toga, istakao je, Srbija je pričala, sarađivala i kupovala i vakcine od drugih proizvođača, jer se, kaže, ne možemo vezati za jednog proizvođaca, da ne bismo došli u situaciju da zavisimo od volje ili snage nekih koji su u tom trenutku moćiniji od nas.\n- Što se tiče vakcinacije i broja vakcina koje dolaze u Srbiju, to se dešava u kontinuitetu od sva tri proizvođača. Razgovaramo i sa ostalima, kako bismo uspešno odradili ovaj posao - rekao je Gojković.\nGojković je na konferenciji za novinare Kriznog štaba rekao da je u ALIMS-u već započeta procedura vezana za registraciju kineske "Sinofarm" vakcine i da će ta vakcina, ukoliko prođe sve provere do konačne dozvole za upotrebu, možda već u nedelju ili ponedeljak biti data onim građanima koji su izrazili želju da je prime.\nOn je objasnio i da je "Fajzerova" vakcina već dobila trajnu dozvolu za upotrebu u Srbiji, dok je "Sputnjik V" vakcina trenutno pod privremenom dozvolom, i u toku je postupak za njenu trajnu registraciju.\n- Kineska će po istom principu prvo dobiti privremenu dozvolu za uvoz, a nakon toga i trajnu - kazao je on.\ncepivoFajzerova vakcinakineska vakcinaruska vakcinaSputnjik VvakcinacijaZoran Gojković


GO SNSD Banjaluka: Nećemo učestvovati u Skupštini dok se ne isplati porodiljama 500 KM - Insajder.in\nKlub odbornika SNSD-a insistira da se sprovedu odluke koje je u demokratskoj proceduri izglasala Skupština grada Banjaluka. To podrazumijeva obavezu gradske administracije da porodiljama isplati punu jednokratnu naknadu u iznosu od 500 KM, saopšteno je iz Gradskog odbora SNSD-a Banjaluka.\n– Izbjegavanje izvršenja ove Odluke u potpunosti ili njeno parcijalno sprovođenje znači derogiranje i nepriznavanje Skupštine, zakona i Ustava Republike Srpske. Iz tog razloga, odbornici SNSD-a do daljeg neće učestvovati u skupštinskim zasjedanjima sve dok Gradska uprava ne počne uvažavati elementarne demokratske standarde i zakone Republike Srpske – navodi se u saopštenju.\n– Gradski odbor SNSD-a odlučan je da pruži dodatnu pravnu podršku našim sugrađankama koje su ostvarile pravo na jednokratnu pomoć time što su postale majke tokom 2021. Pozivamo sve da dođu u našu pravnu službu u Ulici Jovana Dučića bb, Banjaluka od osam do 16 časova gdje ćemo im pružiti svu pravnu podršku kako bi realizovale svoje pravo koje smo za njih izborili – ističe se u saopštenju.\n# Gradski odbor SNSD# Podrška porodiljama# Skupština Banjaluka# SNSD\nPrethodna vijest\tUslovno dogovoren datum samita Putina i Bajdena\nSljedeća vijest\tŠeranić: Bio bih sretniji da se više ljudi javlja na vakcinaciju


Emir Bekrić odlučio je da posle teškog perioda napravi novi, veliki korak u karijeri u Češkoj, i pod budnim nadzorom poznatog trenera Dalibora Kupke pokuša da se vrati atletici.\nZašto je i kako rekorder Srbije u trci na 400 metara prepone i osvajač bronze sa Svetskog prvenstva u Moskvi 2013. godine odlučio da prekine saradnju sa dosadašnjim trenerom Mirjanom Stojanović?\n"Emir je odlučio da se preseli u Češku zato što je procenio da je došao u fazu života kada mu je za dalji napredak u sportskoj karijeri potrebna promena", izjavila je za "Kurir" Mirjana Stojanović.\nOna je objasnila da između njih nije bilo nesuglasica.\n"Prava istina je da me je Emir pozvao, saopštio odluku i pitao za mišljenje. Na to sam mu ja rekla da sinovi u jednom trenutku odlaze od roditelja, pa zašto onda i sportisti ne bi odlazili od svojih trenera", dodala je Stojanovićeva.\nOna je pokušala da objasni zašto je Bekrić posrnuo sa rezultatima posle velikog uspeha na Svetskom šampionatu pre tri godine.\n"Objašnjene je kompleksno. Emir je specifična osoba, ali ako bismo mogli da pojednostavimo stvar onda bismo mogli da kažemo kako se nije odupreo svemu što ide uz slavu".\nMirjana Stojanović smatra da je Bekrić previše uživao u slavi.\n"On je mogao 24 časa dnevno da bude javna ličnost, toliko je bilo interesovanje medija. Imao je stalne pozive za snimanja, intervjue, slikanja... Jednom sam mu skrenula pažnju da to oduzima previše vremena na šta mi je on odgovorio da se za sve to borio i trenirao godinama".\nOna je dodala da nije živeo nesportski ali da jeste propuštao treninge.\n"Nije živeo nesportski u smislu izlazaka ili uživanja u alkoholu. Događalo se da bude neredovan na treninzima, kao kada je otišao u Istanbul da potpiše ugovor, pa se umesto tri dana zadržao deset. Tamo je jeo baklave, hamburgere, tulumbe i težina mu je postajala veliki problem. U vreme svojih najvećih uspeha imao je 89 kilograma, a 2015. je u jednom trenutku imao 100. To je bilo previše", istakla je Stojanovićeva.\nOna je imala zamerke i na njegov rad u teretani.\n"Pokušali smo da promenimo trenažni proces u želji da spusti vreme ispod 48 sekundi, ali sam mu odmah dala do znanja da se ne slažem sa preporučenim radom u teretani. Bilo je preterano da neko ko je dizao 140 kilograma počne da diže 200 kilograma. Bila sam vrlo nezadovoljna, ali ali vam je tako kada se pojave razni savetodavci".\nOna je istakla da su je od početka rada sa Bekrićem pratile sumnje da li ume sa njim.\n"Kada se vratimo sa medaljom sa nekog takmičenja i dokažem im da umem, uvek postave novo pitanje – da li sa mnom Emir može da spusti vreme ispod 48 sekundi? Kod svakog novog izazova tražila sam savete mnogim stručnjaka, jer sam zaista želela najbolje za njegovu karijeru", otkrila je poznati atletski trener Mirjana Stojanović.\nEmir Bekrić 27. septembra otputovaće za Prag gde će zvanično početi saradnju sa Daliborom Kupkom i pod njegovim nadzorom treniraće do 27. decembra.


Ministar Mandić uoči velike akcije čišćenja Sarajeva: Potrebna nam je podrška građana - Klix.ba\nPočetak 20. aprila Ministar Mandić uoči velike akcije čišćenja Sarajeva: Potrebna nam je podrška građana\n18.4.2019. u 11:32\nVlada KS Srđan Mandić\nMinistar komunalne privrede i infrastrukture KS Srđan Mandić pozvao je građane, dva dana prije velike akcije čišćenja Kantona Sarajevo, da se pridruže i očiste ispred svog praga. Poručio je da će osim čišćenja biti pokrenuta i kampanja intenzivnog uklanjanja nelegalno parkiranih vozila u saradnji s MUP-om KS.\n"Riječ je o jednom interresornom projektu koji vodi Vlada, odnosno više ministarstava. U toku dva mjeseca želimo da pokažemo kako grad može da izgleda i da podignemo ljestvicu. Kampanja završava pred početak turističke sezone tako da ćemo pokazati kako bi trebalo da grad izgleda i da ga sačuvamo da ovo ne bude jedna kratkoročna akcija, već da bude kontinuirana", rekao je Mandić.\nNapomenuo je da je za početak akcije čišćenja odabran 20. april budući da je 22. april Dan planete Zemlje.\n"Ministarstva neće moći sama realizovati ovu akciju. Veoma nam je bitna podrška građana ako želimo da očistimo grad. Na neki način želim da podsjetim da je to obaveza svih nas. Iskoristit ćemo ovu kampanju da ljude podsjetimo koja su to njihova prava i obaveze", kazao je Mandić.\nprije 14h 32m 264\nprije 22h 56m 53\nprije 13h 30m 276\nprije 59m 64


Ostali sportovi - Streljaštvo: Pančevci četvrti u finalu Kupa Srbije\nNapisano u kategoriji Ostali sportovi, 2 novembra, 2020\nProteklog vikenda je Streljačka družina „Pančevo 1813“ ponovo bila domaćin tradicionalnog takmičenja po C programu, u ekipnoj konkurenciji koje po pravilu čini po 6 takmičara i to najbolji pionir, pionirka, junior, juniorka, senior i seniorka, koji nastupaju serijskom vazdušnom puškom.\nEkipa SD „Pančevo 1813“ je osvojila ovoga puta četvrto mesto u sastavu: pioniri Ognjen Bunčić sa 167 i Teodora Kondić 188, juniori Nemanja Đorđević 336 i Iva Rakonjac 367, seniori Dalibor Pavlović 369 i Marina Veljković sa 344 kruga. Raduje nas i činjenica da je po prvi put učestvovala i ekipa SD „Odbrana“ iz Bele Crkve koja je zauzela peto mesto u sastavu: pioniri Bojan Branisavljević i Tamara Živković, za juniore Nikola Jovančić i Dunja Jungić, i za seniore Jovan Čolak i Tatijana Jožić, koja je ove godine nastupala i na Republičkom školskom prvenstvu u Nišu.\nTurnir u Beloj Crkvi povodom 75 godina od oslobođenja\nU petak, 30.10.2020.godine u Beloj Crkvi, tačnije u streljani OŠ „Marko Stojanović“ u Vračev Gaju, održan je tradicionalni turnir za pionire vazdušnom puškom, povodom 75 godina od oslobođenja Bele Crkve. Ekipa pionira i pionirki SD „Pančevo 1813“ je bila najušpešnija za obe konkurencije.\nNastupili su pionirke Iva Rakonjac (prva sa 90 krugova), Katja Bogdanović i Tijana Cvetanović i piomiri Ognjen Bunčić (prvi sa 82), Nemanja Đorđević i Nemanja Stanišić. Slede ekipe iz OŠ „M.Stojanović“ iz Vračev Gaja, koje u toj streljani i redovno treniraju, a zatim i ekipe iz ostalih škola iz Bele Crkve.\nNaredno takmičenje će biti međunarodni turnir za mlade strelce do 20 godina „Walther Kup“u subotu, 07.10.2020.godine u Smederevu na kojem nastupa sedam mladih takmičara SD „Pančevo 1813“, a Aleksa Rakonjac po prvi put nastupa u sastavu juniorske reprezentacije Srbije vazdušnom puškom i učestvuje u četvorodnevnim pripremama po odluci i pozivu selektora za pušku Donević Dragana i stručnog štaba Streljačkog saveza Srbije.\nAleksa je to zaslužio sa dosadašnjim rezultatima, obzirom da je za prošlu godinu proglašen kao najbolji pionir Srbije, a u ovoj godini nizao visoke rezultate i pobede u konkurenciji kadeta u kojoj je za ovu godinu najbolji u Srbiji, pa i mlađih jumiora i juniora, i pobedom na Prvenstvu Sbrije u kategoriji juniora i ličnim rekordom od 618,8 krugova.


NBS: Instant plaćanje usluga MUP-a na portalu eUprave „Plati“ – Elektronsko bankarstvo\nNBS: Instant plaćanje usluga MUP-a na portalu eUprave „Plati“\nInstant plaćanje usluga za izdavanje ličnih dokumenata i drugih usluga MUP-a može se obaviti na portalu eUprave „Plati“ skeniranjem NBS IPS QR koda, objavila je Narodna banka Srbije.\nUsled nastupajuće letnje sezone i povećanja broja zahteva za izdavanje ličnih dokumenata u ovom periodu godine, radi bržeg i efikasnijeg podnošenja zahteva na šalterima MUP-a, građani na portalu eUprave „Plati“ (http://plati.euprava.gov.rs/), putem Sistema za kreiranje jedinstvenih uplatnica, imaju mogućnost instant plaćanja usluga skeniranjem NBS IPS QR koda koji se prikazuje na preuzetoj uplatnici.\nInstant plaćanjem taksa i naknada skeniranjem NBS IPS QR koda omogućava se da novac za svega nekoliko sekundi bude na računu primaoca plaćanja i odmah vidljiv kao uplata u sistemu MUP-a.\nDa bi građani izvršili instant plaćanje taksa i naknada za usluge koje pruža MUP skeniranjem NBS IPS QR koda, treba na portalu „Plati“ da kreiraju jedinstvenu uplatnicu upisujući podatke koji se od njih traže, preuzmu uplatnicu odabirom opcije „Preuzmi uplatnicu“, nakon čega se na ekranu računara pojavljuje izgled uplatnice s prikazanim NBS IPS QR kodom.\nTakođe, koristeći aplikaciju mobilnog bankarstva svoje banke, treba da izaberu funkciju „IPS skeniraj“ i skeniraju prikazan NBS IPS QR kod, nakon čega se otvara popunjen nalog za prenos s podacima iz tog koda i jednostavno izvrše plaćanje.\nAko u aplikaciji postoji opcija „hitno“, da bi se nalog izvršio kao instant plaćanje, potrebno je odabrati tu opciju pre izvršenja plaćanja, a ako ne postoji, to znači da se svi nalozi za prenos izvršavaju kao instant plaćanja.\nPlaćanje skeniranjem NBS IPS QR koda je sigurno, brzo i jednostavno i ne zahteva od korisnika da ostavlja lične podatke o svom instrumentu plaćanja na portalu „Plati“, niti podnošenje papirnih potvrda od banaka o izvršenom plaćanju.\nInstant plaćanjem skeniranjem NBS IPS QR koda smanjuju se i potrebe za reklamacijama o izvršenim plaćanjima i izbegava potencijalno dupliranje uplata, navodi se na sajtu NBS.\nbranko\t2022-06-16T10:45:14+00:00\t16-06-2022|Tagovi: eUprava "Plati", NBS, QR|\nEIB lansirala kredit od 30 miliona evra za podršku zapošljavanju\nProces onlajn registrovanja je jednostavan i svodi se na svega nekoliko koraka.\nLažni bankar tražio žrtvi podatke sa kreditne kartice\nKada plaćate onlajn, obavezno proverite ovih pet stvari\nUdruženje banaka Srbije: Smanjen je broj kreditnih kartica za 2,8 odsto


Insajder | CRNADAK ZA INSAJDER SAD bi da što prije riješe naše probleme, Palmer uskoro stiže u BiH!\nCRNADAK ZA INSAJDER SAD bi da što prije riješe naše probleme, Palmer uskoro stiže u BiH!\nMinistar spoljnih poslova BiH Igor Crnadak za Insajder govori o današnjem sastanku sa zamjenikom pomoćnika državnog sekretara SAD Metju Palmerom, koji je nedavno imenovan za specijalnog predstavnika za Zapadni Balkan, kao i o planovima SAD za BiH i region.\nINSAJDER: Izjavili ste da Amerika želi da se što prije formira vlast na svim nivoima. Šta znači što prije okvirno, da li je pominjan neki rok kada bi to moglo da se desi?\nCRNADAK: Vidljivo je da Vašington istinski želi da se vlast formira što je prije moguće, ali neki konkretni rokovi nisu pominjani. Međutim, jasno je da i imenovanje Palmera za specijalnog predstavnika za Balkan potvrđuje da oni žele da rješavaju probleme u regionu i pomjeraju stvari naprijed u najkraćim mogućim rokovima.\nGlavni principi na kojima će se insistirati biće kompromis u BiH, jačanje institucija i vladavina prava.\nZa mene je posebno važno da je gospodin Palmer jasno istakao da je za Vašington put BiH ka EU značajno pitanje i da oni žele da o budućim reformama razgovaraju i imaju partnere na svim nivoima vlasti u BiH.\nINSAJDER: Da li ste stekli utisak da Palmer djeluje usaglašeno sa evropskim saveznicima?\nCRNADAK: Nismo razgovarali o sinergiji djelovanja SAD sa EU, ali je jasno da se većina njihovih ciljeva kad je u pitanju region podudara.\nNa pitanju formiranja vlasti i jedni i drugi žele da se okonča što prije i, iz mog ugla, za nas je dobro da ta sinergija ubuduće bude jaka, kako bi se region što prije pripremio za članstvo u EU.\nINSAJDER: Da li je njegovo mišljenje da su u BiH moguće neke druge većine osim postojeće koja nikako da se dogovori?\nCRNADAK: SAD nemaju nikakve favorite i danas smo zajednički konstatovali da bi najbolje bilo da se postojeći sporazum SNSD-SDA-HDZ implementira narednih dana. Međutim, ove tri stranke su potrošile već previše vremena, pokazale do sada nesposobnost da se dogovore i sigurno da to predstavlja razlog za sumnju da će doći do konačnog dogovora.\nIz današnjeg razgovora je jasno da Vašington želi da u procesu formiranja vlasti situacija bude do kraja jasna oko odnosa sa NATO, te da se izbjegnu brojne dezinformacije poput one da slanje ANP-a zapravo znači članstvo u Alijansi.\nINSAJDER: Da li ima naznaka da bi Palmer uskoro mogao posjetiti BiH institucije Predsjedništvo ili Parlament?\nCRNADAK: Tokom razgovora gospodin Palmer nas je obavijestio da mu je namjera da bude fizički dosta prisutan u regionu i da uskoro planira posjetu BiH, prvi put u novoj funkciji specijalnog predstavnika za Balkan.


Saopštenje za javnost povodom teksta Marka Vidojkovića u Danasu od 22.02.2022. godine | Forum Roma Srbije\nSaopštenje za javnost povodom teksta Marka Vidojkovića u Danasu od 22.02.2022. godine\nForum Roma Srbije ovim putem najoštrije osuđuje rasistički tekst Marka Vidojkovića objavljen u dnevnom listu Danas dana 22.02.2022. godine pod naslovom „Raj u Vuka Vrčevića“. Forum Roma Srbije ovim putem se priključuje Inicijativi A11 u nameri da ne sarađuje sa dnevnom listom Danas dok se ne dogodi povlačenje teksta i javno izvinjenje uredništva.\nSkrećemo pažnju da ovakav diskurs prema Romima dovodi do pojačavanja rasističkih i svih drugih degradirajućih i diskriminišućih stavova. Forum Roma Srbije će zajedno sa svojim partnerima nastaviti da se bori za unapređenje položaja Roma u Srbiji i odlučno će se suprotstavljati svakom nastojanju da se Romi prikazuju u negativnom kontekstu.\nSmatramo da je tekst Marka Vidojkovića izlišno komentarisati , pa čak ni citirati, ali skrećemo pažnju da protiv ovakvih stavova društvo ne sme da ćuti. U saradnji sa našim partnerima, borbu ćemo nastaviti i na pravnom terenu kako bismo u budućnosti predupredili potencijalne nove izlive mržnje i rasizma prema Romima.\nNeizostavno tražimo povlačenje teksta i izvinjenje uredništva.


Višković: Vladine mjere dale rezultate - NTV Arena Bijeljina\nVišković: Vladine mjere dale rezultate\nPredsjednik Vlade Republike Srpske Radovan Višković izjavio je da je Republika Srpska u 2020. godinu ušla sa suficitom od oko 90 miliona KM, što je bila dobra osnova za kretanje naprijed uprkos svim izazovima i naglasio da je, kada je riječ o kretanju bruto domaćeg proizvoda, danas jedino Srbija ispred Srpske.\n“Pad BDP-a u Srbiji je 1,8 odsto, dok je u Srpskoj tri odsto. Istovremeno, Crna Gora bilježi pad od 14,7 odsto, Hrvatska od gotovo deset, Makedonija šest…”, dodao je Višković.\nOn je podsjetio da je cilj Vlade, koji je naveden i u ekspozeu, bio da u 2020. godini Republika Srpska dostigne prosječnu platu od 1.000 KM, što je i ostvareno uprkos svim izazovima, a da mnogi nisu vjerovali u to.\nVišković je dodao i da je Vlada na prošloj sjednici usvojila informaciju o povećanju penzija u Republici Srpskoj za tri odsto, pojasnivši da je kroz redovno usklađivanje povećanje iznosilo 2,16 odsto, ali da je Vlada, cijeneći polažaj penzionera i njihov doprinos razvoju društva i Republike Srpske, dodala tom procentu još 0,84 procentna poena, kako bi povećanje bilo tri odsto.\nOn je dodao da to povećanje predstavlja 42 miliona KM više izdvajanja u budžetu za penzije, što je obezbijeđeno za ovu godinu.\nPremijer je podsjetio da je Vlada zdravstvenom i realnom sektoru, kroz razne vidove pomoći, u 2020. godini dala 328 miliona KM.\n“Ove godine smo kroz Kompenzacioni fond predvidjeli izdvajanja od 90 miliona KM, te 10 do 15 miliona KM pomoći kroz resorna ministarstva, dok je okvir za pomoć privredi kroz Garantni fond 250 miliona KM”, naveo je Višković.\nVišković je naveo da građani mogu da budu spokojni kada je riječ o njihovim primanjima u ovoj godini, te ponovio da bi smanjenje plata, penzija, socijalnih davanja, podsticaja i slično, bilo loše za javnu potrošnju, koja treba da bude zamajac što bržeg oporavka.\nOn je za Televizuju K3 naveo i da su zahvaljujući riješenom pitanju u vezi sa raspodjelom prihoda od “Elektroprenosa BiH”, zajedničke kompanije koja je bila blokirana više od dvije godine, značajnije povećana sredstava za Srpsku.\nVišković je naglasio i da su Fond PIO i Fond zdravstvenog osiguranja u prošloj godini prikupili najviše sredstava od njihovog postojanja, kao i da su zdravstvene ustanove u Srpskoj, iako imaju ogromna dugovanja iz predhodnog perioda, uredno plaćale poreze i doprinose u prošloj godini.\n“Sačuvali smo radna mjesta, ekonomiju, Republiku Srpsku, zdravstveni sistem i zdravlje naših ljudi i nismo imali ni italijanski ni bilo koji drugi scenario, tako da mogu reći da se dobro nosimo u borbi protiv pandemije virusa korona i njenih posljedica”, zaključio je Višković.\nProvalili i ukrali pečeno jagnje iz restorana\nVirus korona potvrđen kod još 101 osobe u Srpskoj


Razgovor Maje Gojković i Brajovića | N1 Srbija\nBrajović: Odnosi sa Srbijom bili kompleksni, sada dobri\n|12.10.2017. |12:30 >20:08\nPredsednik Skupštine Crne Gore Ivan Brajović razgovarao je danas u Beogradu sa srpskim zvaničnicima i ocenio da su odnosi Crne Gore i Srbije bili kompleksni kroz istoriju, ali da su sada odnosi rukovodstava dve države na najboljem nivou.\nPredsednici parlamenata Srbije i Crne Gore, Maja Gojković i Ivan Brajović, ocenili su da su odnosi dve zemlje veoma dobri i založili za saradnju dve skupštine, posebno u evropskim integracijama.\nBrajović je posle sastanka na zajedničkoj konferenciji za novinare rekao da su odnosi Crne Gore i Srbije bili kompleksni kroz istoriju, ali da su sada odnosi rukovodstava dve države na najboljem nivou.\n"Definisanje naših odnosa, posle sticanja nezavisnosti naših država, omogućilo je relaksiranje odnosa", rekao je Brajović i dodao da nema nikavih ograničenja u saradnji Beograda i Podgorice.\nGojković je rekla da poseta predsednika crnogorske skupštine govori da obe zemlje na jednak način posvećuju dužnu pažnju unapređejnju bilateralnih odnosa, koji su, kako je rekla, prema zajedničkoj oceni "zaista dobri".\nPredsednica srpske skupštine je rekla da su razgovarali o svim segmentima saradnje dva parlamenta i istakli potrebu za boljom saradnjom na međunarodnim parlamentarnim skupštinama.\nOna je rekla da su razgovarali o tome da Berlinski proces dobije parlamentarnu dimenziju i saglasili da predstave tu ideju svima koji čine taj proces, što bi moglo da se realizuje pre sledećeg sastanak u Londonu sledeće godine.\nGojković je rekla da su razgovarali o spoljnopolitičkim prioritetima kao što je punopravno čanstvo u EU i dodala da je parlament Crne Gore spreman da pomogne srpskim parlamentarcima u odboru za evropske integracije.\n"Jedni drugima dajemo zaista značajnu i iskrenu podršku na tom putu", rekla je Gojković.\nBrajović je rekao da je ocenjeno da na evropskom putu treba zasebno ceniti pojedinačne uspehe, jer nisu sve zemlje u istim fazama evrointegracija, ali da je važno da ceo region uđe u EU koja je, prema njegovim rečima, "najbolje što se desilo Evropi posle Drugog svetskog rata" i što je "budućnost i Crne Gore i Srbije".\nOn je rekao da je Crna Gora ostvarila dobre rezultate ove godine, da je ušla u NATO i da očekuje da do kraja godine otvori sva poglavlja u pristupnim pregovorima s EU, a neka i da zatvori.\nBrnabić sa Brajovićem: Odnosi Srbije i Crne Gore na najvišem nivou\nPremijerka Srbije Ana Brnabić je u Beogradu razgovarala s predsednikom Skupštine Crne Gore Ivanom Brajovićem koji je u poseti Srbiji.\nNa sastanku je ocenjeno da su odnosi Srbije i Crne Gore "na najvišem nivou u poslednjoj deceniji" i da otvorenim dijalogom treba rešavati sva međudržavna pitanja.\nBrajović je podvukao da građanima obe države treba ukazivati na važnost priključenja EU, i na to da je važno da sve države regiona budu članice EU.\nBrnabić je rekla, piše u saopštenju Vlade, da jedino stabilnost regiona može da obezbedi dalji ekonomski razvoj i siguran put ka Evropskoj uniji.\nOna je ocenila da region očekuju "brojni izazovi" koje je neophodno rešavati "zajedničkim naporima, da budemo podrška jedni drugima i donosimo odluke koje će građanima regiona obezbediti stabilnost i bolji život", rekla je Brnabić.\nPredsednik Skupštine Crne Gore razgovarao je i sa ministrom spoljnih poslova Srbije Ivicom Dačićem. Na tom sastanku je ocenjeno da su međudržavni odnosi značajno napredovali poslednjih godina.\nKonstatovali su visok nivo saglasnosti o tome da Zapadni Balkan treba da ide u evrointegraciju, uz infrastrukturno povezivanje i privredni razvoj. Preduslov je stabilnost regiona, na čemu treba zajedno raditi, saopštilo je Ministarstvo spoljnih poslova Srbije.\nTagovi: Maja Gojković , Srbija , Crna Gora , Igor Brajović\nA ATP Vojvidina Majo, ko ce štetu da plati, plaća ...\nNa kom su jeziku razgovarali? Da li su imali prevodioce?\nŠalju protesne note drugoj državi gde neki skup od 20 desničara pali srpske novine a ćuti kada se srpskim državljanima u CG sudi za državni udar. Za neke se iz aviona se vidi o čemu se radi.


Član ekipe Faze Clan suspendovan sa Fortnite Fall Skirmish turnira zbog varanja, FunkBomb izbačen - RUR Esports\nHome - .games - Član ekipe Faze Clan suspendovan sa Fortnite Fall Skirmish turnira zbog varanja, FunkBomb izbačen\nPrva nedelja Fortnite Fall Skirmish serije turnira je nedavno završena i, osim kvalitetnog nadmetanja u Duos i Squad formatu, tamo smo imali prilike da vidimo nešto što se lako može okarakterisati kao varanje.\nPrvo su igračili primetili da su dva igrača koji su igrali u istom timu, FaZe Clanov Nate Hill i FunkBomb, varali tako što je Funk odmah nakon stradanja uključio zvanični strim takmičenja i tako pomogao saigraču da postigne što bolji rezultat.\nPrvo je izgledalo kao da će ovaj par proći nekažnjeno, ali su oni ipak kažnjeni, i to radikalno. FunkBomb je zbog svog čina u potpunosti banovan sa učestvovanja na Fall Skirmish turnirima. Sad druge stranje, Nate Hill je prošao malo blaže nego njegov saigrač, pa je on tako samo suspendovan sa turnira do 11. oktobra, a i dalje dobija nagrade kao deo kluba u kojem se nalazi.\nSam čin varanja pogledajte u klipu ispod.


Rumunija: Hidroelektrika razmatra kupovinu rumunske aktive Enela i ČEZ-a - Serbia Energy Serbia Energy Balkan I Energetika - Rumunija: Hidroelektrika razmatra kupovinu rumunske aktive Enela i ČEZ-a\nRumunija: Hidroelektrika razmatra kupovinu rumunske aktive Enela i ČEZ-a\nHidroelektrika, najveći proizvođač električne energije u Rumuniji, pod kontrolom rumunske države preko Ministarstva energetike, sa 80% akcija, uzima u obzir mogućnost kupovine rumunske imovine grupa ČEZ i Enel, najverovatnije iz sektora proizvodnje obnovljivih izvora energije, prema dokumentu koji je analizirao Profit.ro.\nPlan je u povoju, a u narednom periodu će se analizirati ekonomske koristi od potencijalnih akvizicija, proceniti potrebna finansijska sredstva, kao i moguće regulatorne prepreke, uključujući i regulativu o zaštiti konkurencije.\nJoš 2015. godine, kada je Hidroelektrika bila u stečaju, menadžment kompanije je najavio da planira kupovinu vetro i fotonaponskih parkova.\nProšle godine, generalni direktor Bogdan Badea izjavio je da Hidroelektrika razmatra mogućnost kupovine vetroparkova i fotonaponskih parkova u zemlji, kao i drugih energetskih kompanija van granica Rumunije.\nČeška grupa ČEZ nedavno je najavila da namerava da proda celokupnu aktivu u Rumuniji, kompanije za distribuciju i snabdevanje, koncentrisane u Olteniji i ogranke za proizvodnju energije vetra, koncentrisanu u Dobrogei, gde je vlasnik najveće kopnene vetroelektrane u Evropi, ukupne instalirane snage 600 MW.\nTakođe, kako je objavio Profit.ro, Enel bi mogao prodati manjinski udeo u kompanijama za snabdevanje električnom energijom, distribuciju i proizvodnju u Rumuniji. Nekoliko investicionih fondova je zainteresovano kako za kupovinu udela Fonda Proprietatea u lokalnim ograncima Enela, tako i za preuzimanje udela italijanske grupe. Ona poseduje, putem Enel Green Power, osam vetroelektrana i četiri fotonaponske elektrane.\n„Na nacionalnom nivou, želimo da kupimo vetro i solarne parkove. Imamo „due-diligence“ sa nekoliko vetroelektrana. Zainteresovani smo za diversifikaciju naših izvora proizvodnje, s posebnim osvrtom na zelenu energiju koja dopunjuje naš portfolio. Ako možemo da uštedimo vodu korišćenjem drugih izvora, to će biti plus“, izjavio je u maju 2018. godine generalni direktor Hidroelektrike Bogdan Badea.


NSinfo: Novosadski univerzitet zabeležio uspon na listi najboljih univerziteta na svetu\nNovosadski univerzitet zabeležio uspon na listi najboljih univerziteta na svetu\nNovosadski univerzitet zabeležio je uspon na Lajden listi najboljih univerziteta na svetu\nPritom, vrednovanje se vrši na osnovu sledećih indikatora: 1. broj naučnih publikacija koje u određenoj oblasti spadaju u 1% najcitiranijih; 2. broj naučnih publikacija koje u određenoj oblasti spadaju u 10% najcitiranijih; 3. broj naučnih publikacija koje u određenoj oblasti spadaju u 50% najcitiranijih; 4. ukupan i prosečan broj citata po publikaciji na univerzitetu i 5. ukupan i prosečan broj citata po publikaciji na univerzitetu u odnosu na određenu oblast nauke. Autocitati se ne vrednuju.\n... Novi Sad, obrazovanje, studenti, svet, univerzitet


GO SNS: Živkovićeve bajke o bezbednosti samo su još jedno u nizu licemerja - Infobrif\nGO SNS: Živkovićeve bajke o bezbednosti samo su još jedno u nizu licemerja\nObjavljeno 3.05.2019. u 19:28 poslednja izmena 3.05.2019. u 19:42\nFoto: SNS Beograd, logo\nBEOGRAD – Gradski odbor Srpske napredne stranke Beograda saopštio je večeras da je povodom niza pohvala koje je Nova stranka iznela o radu Zorana Živkovića, „dovoljno samo podsetiti da je bio ministar unutrašnjih poslova u čijem mandatu su ubijeni premijer Srbije Zoran Ðinđić, novinar Milan Pantić i policijski inspektor Boško Buha“.\n„Zvuči tragikomično kada lider Nove stranke Zoran Živković govori o tome da je dok je bio ministar unutrašnjih poslova „resetovao kriminal na nulu“, kada se zna da je tokom njegovog ministrovanja bilo više od 200 ubistava godišnje, što je duplo više nego danas i kada su obračuni kriminalaca bili svakodnevnica“, ukazao je GO SNS u saopštenju.\nOni ocenjuju da Živković očigledno ne shvata da je prošlo vreme kada su na vlasti bili on i njegovi saborci Ðilas i Jeremić i kada su najveći i najvažniji investitori u zemlji bili narko-dileri.\n„Zaplene narkotika su se u Živkovićevo vreme merile gramima, a danas se mere tonama. To je očigledno bila „dobro osmišljena“ ekonomska politika, da se što više novca zaradi od prodaje droge i trovanja naše dece, kako bi moglo da se nastavi na novim investicijama narko-dilera“, navodi GO SNS.\nOni ukazuju da su njegove bajke o bezbednosti samo još jedno u nizu licemerja, za koje im ne polazi za rukom da dobiju više ni taj jedan posto podrške građana Srbije.\nGO SNS navodi i da je nivo njihove nervoze srazmeran podršci građana koju Nova stranka tvrdi da ima.\nNovaković: „Novi Sad na vodi“ – nove…\nRazbojnici opljačkali poštu i “odvukli” kasu tešku 300…\n„Ako se manemo Živkovićeve mašte i vratimo u realnost, činjenice kažu da nervoza Srpske napredne stranke ne doseže ni do jedan posto, s obzirom da je u stvarnom svetu podrška koju je Nova dobila na izborima gotovo na nivou statističke greške“, ocenjuje GO SNS.\nSmatraju da taj procenat i u budućnosti neće premašiti, što se vidi, kako kažu, iz njihovog današnjeg novog „tragikomičnog saopštenja“.\n„Nakon što im je podmladak juče „izbriljirao u pokušajima da kritikuju rad Nebojše Stefanovića, izmaštavajući haos na Banovom brdu sa spaljenim restoranom „Detlić“ i zapaljenim vozilom ispred opštine, bilo bi za očekivati da su se pokrili ušima“, kaže se u saopštenju GO SNS.\nKako dodaju, kada se ispostavilo da niti je restoran spaljen, niti automobil zapaljen, nisu ni trepnuli, a kamoli priznali da uznemiravaju Beograđane sa lažnim vestima, već nastavili u istom maniru.\nGrO SNSKriminalNova stranka Zoran Živković\nEbola kosi u Kongu: Skoro 1.000 mrtvih od avgusta prošle godine\nSudar autobusa i automobila na Ibarskoj magistrali, ima povređenih\nZelenović: Ako SNS osvoji dovoljno glasova, čovek koji je robijao postaje “gospodar…


Nakon ucene Evrovizija će se ipak održati u Izraelu – Tračara\nIako je Izrael ove godine odneo ubedljivu pobedu na Evroviziji, već neko vreme se bojkutuje održavanje ovog muzikog festivala u toj zemlji zbog bezbednostnog stanja. Međutim, i nakon finansijske ucene, Evrovizija će se održati u Jerusalimu kao što je i planirano.\nNaime, Izraelci su zbog finansijskog problema umalo izgubili priliku da održe takmičenje u svojoj zemlji. Njima je dat rok da se za 24 časa uplati kaucija u visini od 12 miliona evra na švajcarski račun kao garanciju za prihvatanje organizacije Evrovizije.\nAko ne uspeju da sakupe sredstva, tražiće se druga zemlja za organizovanje takmičenja. Po pričama koje kruže internetom, to bi verovatno bila Austrija.\nRok za uplatu je istekao danas, a iako nije zvanično potvrđeno da li je novac uplaćen ili ne, Alon Amir, menadžer za odnos s javnošću je sinoć za strane medije potvrdio da se prvobitan plan o održavanju takmičenja u Izraelu neće menjati.\n”Bilo bi nerealno da se odreknemo događaja takvog obima koji nam omogućava da pokažemo zemlju iz drugog ugla. Danas sam razgovarao sa vodećim članovima EBU (Evropske radiodifuzne unije) i nedvosmisleno mi je rečeno da će se Evrovizija 2019. održati kao što je planirano u Izraelu’‘, rekao je Amir za izraelske medije.


Ove godine 62 takmičenja "Trofej Beograda" - Dan u Beogradu\nNaslovna » Izlasci » Sport » Ove godine 62 takmičenja „Trofej Beograda“\nOve godine 62 takmičenja „Trofej Beograda“\nNeko drugi 10. mart 2012. Sport Postavite komentar\nTokom ove godine biće održano 62 takmičenja „Trofej Beograda“ pod pokroviteljstvom gradskog Serektarijata za sport i omladinu, najavio je Dragan Ćirić, zadužen za organizaciju sportskih manifestacija u prestonici.\nOn je naveo da „Trofej“ obuhvata 59 sportskih disciplina u organizaciji Sportskog saveza Beograda, Saveza za sport i rekreaciju invalida glavnog grada, Sport invalida – slepi Beograda i Sportskog rekreativnog društva slepih „Napredak“, kao i Gradske organizacije gluvih.\nVećina takmičenja je, po njegovim rečima, međunarodnog karaktera koja direktno doprinose afirmaciji Beograda i Srbije, kao i popularizaciju sporta u našoj zemlji.\n– Takmičenja omogućavaju beogradskim sportistima, sportskim savezima i sudijskim organizacijama sticanje međunarodnog iskustva i ubrajaju se u sastavni deo kulturne i turističke ponude Beograda – ukazao je Ćirić za Beoinfo.\nOn je istakao da je u ovoj godini održano takmičenje u skijanju, dok će posle Evropskog prvenstva u rvanju, koje se ovih dana održava u prestonici, biti održan (1. aprila) i „Trofej Beograda“ u toj disciplini u organizaciji Sportskog društva „Radnički“.\n– Istog vikenda će u Ledenoj dvorani „Pionira“ biti održano istoimeno takmičenje u klizanju, a narednog na Adi Ciganliji „Trofej Beograda“ u ragbiju. Tokom aprila će na relaciji Ljig, Lazarevac, Barajevo, Sopot, Beograd biti organizovan „Trofej“ u biciklizmu, dok će krajem istog meseca na obnovljenim bazenima SC „Tašmajdan“ svoje veštine prezentovati skakači u vodu – naveo je Ćirić.\nU narednim mesecima će, kako je istakao, poštovaoci sporta imati priliku da uživaju u ekipnim, pojedinačnim, borilačkim, tradicionalnim ili manje popularnim disciplinama, koje će sportski savezi organizovati u ženskoj i muškoj konkurenciji, kao i za različite kategorije učesnika.\n„Trofej Beograda“ je na osnovu analize programa sportskih manifestacija pokrenut u 2003. godini, kako bi se sa prepoznatiljivim identitetom organizovala takmičenja iz svih sportskih grana zastupljenih u prestonici, a sa ciljem dalje popularizacije i razvoja sporta u Beogradu. (Beoinfo)\nTagovisport trofej beograda\nPrethodni Novi spot grupe Trigger – obrada pesme „Ena“\nSledeći Američka pita: Ponovo na okupu (American Reunion)


Pentagon: Avioni za radio-elektronsko ratovanje koje šaljemo u Evropu nisu pretnja Rusiji - 29.03.2022, Sputnik Srbija\nPentagon: Avioni za radio-elektronsko ratovanje koje šaljemo u Evropu nisu pretnja Rusiji\nAmerika prebacuje više aviona za radio-elektronsku borbu (REB) u Nemačku. Te letelice neće biti korišćene protiv ruskih snaga u Ukrajini, izjavio je portparol... 29.03.2022, Sputnik Srbija\nS tim u vezi, portparol je dodao da prebacivanje šest aviona EA-18G „Grouler“ američke mornarice u avio-bazu „Šangdalem“ nije reakcija na neku „pretnju ili incident“. Kako kaže, oko 240 pripadnika američke mornarice, uključujući stručnjake za servisiranje i pilote, ispratiće avione do Nemačke.Rusija je 24. februara pokrenula specijalnu vojnu operaciju u cilju denacifikacije i demilitarizacije Ukrajine.\nrusija, amerika, nemačka, američki avion, radio-elektronska borba, kriza u ukrajini\nAmerika prebacuje više aviona za radio-elektronsku borbu (REB) u Nemačku. Te letelice neće biti korišćene protiv ruskih snaga u Ukrajini, izjavio je portparol Pentagona Džon Kirbi.\n„Ti avioni se ne prebacuju radi korišćenja protiv ruskih snaga u Ukrajini. Razmeštaju se strogo u okviru naših napora za jačanje mogućnosti obuzdavanja i odbrane NATO-a duž istočnog krila“, objasnio je Kirbi.\nS tim u vezi, portparol je dodao da prebacivanje šest aviona EA-18G „Grouler“ američke mornarice u avio-bazu „Šangdalem“ nije reakcija na neku „pretnju ili incident“.\nKako kaže, oko 240 pripadnika američke mornarice, uključujući stručnjake za servisiranje i pilote, ispratiće avione do Nemačke.\nTakođe je objasnio da su avioni tog tipa pre svega specijalizovani za izvođenje misija radio-elektronske borbe. Konkretno, koriste senzore za stvaranje smetnji kako bi dezorijentisali radare protivnika, što znatno pomaže u ometanju operacija PVO.\nRusija je 24. februara pokrenula specijalnu vojnu operaciju u cilju denacifikacije i demilitarizacije Ukrajine.


Mozda povlacenje UKR vojske na jace polozaje u Severodonecku\nTanjug 8. juna 2022. 10:20\nKIJEV – Ukrajinska vojska će možda morati da se povuče na jače položaje u Severodonjecku, ali neće odustati od grada u kome žestoke borbe besne i danas, saopštio je guverner regiona Serhij Hajdaj.\nUkrajina očekuje da Rusija pojača granatiranje Severodonjecka i da pokrene ogromnu ofanzivu, na koju je Moskva usresredila sve svoje napore, saopštio je Hajdaj na televiziji, prenosi Rojters.\n„Borbe i dalje traju i niko neće odustati od grada čak i ako naša vojska mora da se povuče na jače pozicije. To neće značiti da se neko odriče grada, niko se neće odreći ničega. Ali moguće je da će oni biti primorani da se povuku“, rekao je ukrajinski zvaničnik.\nNakon komentara ukrajinskog predsednika Volodimira Zelenskog da ukrajinski borci „drže“ svoje položaje u Severodonjecku, juče je reagovala Moskva i saopštila da je „potpuno oslobodila“ stambena naselja u jugoistočnom delu grada.\nJezera - činjenice i zanimljivosti


Diković primio vojnu delagaciju SAD | Mondo Portal\nDikovic primio vojnu delagaciju SAD\nDiković primio vojnu delagaciju SAD 0 Podeli Podeli na facebook Podeli na twitter Podeli na viber Pošalji na mail\n31.01.2013. / 20:46 20:47\nDiković primio vojnu delagaciju SAD\nNačelnik Generalštaba Vojske Srbije Ljubiša Diković razgovarao je danas u Beogradu sa delegacijom oružanih snaga Sjedinjenih Američkih Država (SAD).\nAmeričku delegaciju činili su pukovnik Nacionalne garde Ohaja Din Braun, Metju Litldžon iz Evropske komande oružanih sanga SAD, izaslanik odbrane SAD u Srbiji Pol Brocen i šef Kancelarije za odbrambenu saradnju SAD i Srbije Šon Long.\n"Bilateralna vojna saradnja Srbije i SAD veoma je razvijena, a saradnja Vojske Srbije i Nacionalne garde Ohaja deo je Programa državnog partnerstva Republike Srbije i SAD", navodi se u saopštenju\nGosti iz SAD su ove nedelje posetili Komandu Kopnene vojske u Nišu i tada se razgovarali o daljem razvoju baze "Jug" kraj Bujanovca i izradi kataloga kurseva koji će se organizovati u Centru za obuku jedinica za multinacionalne operacije.\n(Beta Foto Tanjug/Miloš Jelesijević, arhiva)\nljubiša diković vojska srbije vojska\nUpravo gledate Ovako se slavilo u HDZ-u: Domoljubna pesma za pobedu na izborima 1 Info video Pre 46 min Hrvatska demokratska zajednica pobedila je na parlamentarnim izborima, ali će morati da pravi koaliciju da bi...


Sa više od pola milijarde svakodnevno aktivnih korisnika, Instagram se može smatrati jednom od najpopularnijih društvenih mreža današnjice. Bilo da na njemu imate biznis profil koji želite da podignete… Više\nFakultet VS Praksa\nDanas, kada završavam fakultet i kada sam imala priliku da skoro tri godine paralelno studiram i radim, tražeći zanimanja i poslove u kojima ću se pronaći, mogu sa sigurnošću da kažem da je fakultet… Više\nOva godina, po svemu što je donela, jedna je od najizazovnijih sa kojima smo se susreli u novijoj istoriji. Dok se na globalnom nivou dešavaju drastične promene i scene kao iz najluđih filmova, dok… Više\nBilo da slobodno vreme provodiš kao beta tester na raznim aplikacijama, ili da u Play prodavnicu ulaziš samo kada ti je potrebna određena aplikacija a čak su ti i ažuriranja postavljena na automatska,… Više\n4 stvari koje bi trebalo da znaš pre nego što upišeš master studije\nUkoliko i vi razmišljate da li da upišete master studije ili ne znate zašto da ga završite, evo nekih stvari koje bi trebalo da znate o masteru. Više\nKako pronaći najbolji izvor online kurseva? – smernice i saveti\nU današnje vreme nam je velika količina znanja lako dostupna na jednom mestu – internetu. Međutim, često je pravi izazov u tome kako pronaći izvor koji će odgovoriti na naša pitanja i to konkretno,… Više\nZbog čega je bitno odraditi praksu tokom studija?\nU mnogobrojne prednosti i jednu manu, koja bi se pre mogla svrstati u zamku, ohrabrila bih vas sve da se prijavljujete i radite prakse tokom fakulteta, jer ćete posle svakog sastanka, call-a, prezentacije… Više\nStudiranje kojih fakulteta se u Srbiji najviše isplati?\nImajući u vidu da je promena profesija u Srbiji dosta retka pojava i da srpsko društvo naročito ceni kada neko pronađe “posao u struci”, odnosno, posao koji odgovara završenom fakultetu, nije… Više\n‹‹ < 3 4 5 > ››


Osamdeset godina od streljanja u Arapovoj dolini u Drugom svetskom ratu - JUGPRESS\nOsamdeset godina od streljanja u Arapovoj dolini u Drugom svetskom ratu\nPolaganjem venaca na spomenik žrtvama obeležena je 80-a godišnjica streljanja Roma, Srba i Jevreja u Arapovoj dolini. Vence su položile delegacije lokalne samouprave, Vojske Srbije, Doma kulture Roma, Nacionalnog saveta Roma i SUBNOR-a.\nSrećko Živković, direktor Doma kulture Roma, podsetio je da su nemačke okupacione snage 11. decembra 1941. godine streljala 310 nedužnih građana Leskovca.\n„Streljano je 293 Roma, 11 Srba i 6 Jevreja. Okupili smo se ovde da još jednom podsetimo na njihovu nevinu žrtvu, ali i na važnost slobodfe u kojoj živimo od završetka rata. Obeležavanjem datuma čuvamo sećanje na sve žrtve, ali i podsećamo sve generacije na antifašističku borbu i slobodarski duh koji krasi naš narod.“